open-index/open-wikipedia-markdown huggingface dataset:
鸟篆

鸟篆是篆书个一种，俚个笔画由鸟形替代，弗仅装饰风格独特，还有深刻个象征意义。以飞鸟来书写表达之中国古人所推崇个一种为人之道。鸟不仅代表之守信个人格，也是信息传递迅速个象征。鸟篆个名称由来：篆体古文字。形状像鸟个爪迹，所以搿浪叫。
## 历史
鸟书是中国象形书法之一，一直搭虫书并称。以鸟为图，每个字是以几花鸟型连贯构成个。清咸丰八年杨灏所书“祖赐百福”中，就有鸟书一体。查证春秋战国个辰光个鸟书，三千多年前青铜器时代个产物，刻勒铜器浪或系插图个一种艺术字演变。鸟虫篆是拿汉字篆书线条表现形式转换成装饰性个鸟形、虫形搭鱼形等动物纹饰，或者拿笔画盘曲、缠绕，让俚像抽象个动物形状个一种文字。
鸟书勒春秋中后期到战国时代盛行于吴国、越国、楚国、蔡国等南方国家，鸟书多见于青铜器铭文，湖北宜昌附近出土个越王勾践剑，上头个八字铭文就是鸟形字。
## 搭吴越个关系
目前大概有264个弗重复鸟篆,有种是形体蜿蜒细长，有种是勒常用字形体浪附加或融合以鸟形为主个装饰成分。鸟篆出现勒春秋中期,盛行勒春秋、战国之际,到战国末期就慢慢较变少哉。现存资料表明铭鸟篆文器物最早出现勒楚国。之后受到楚文化个影响吴国搭越国也出现鸟篆,其中越国铭鸟篆器物数量最多,体现之鸟篆个地域文化特点。目前发现个铭鸟篆器物大多数侪是吴国搭越国个，鸟篆也是古代吴越地区重要文化组成部分，其中最出名个鸟篆器物就是越王勾践剑。
吴歌

**吴歌**，是文学史浪对吴地民歌民谣个总称，也吴文化个重要组成部分， 吴歌是吴语方言地区广大民众个口头文学创作，发源于苏锡常地区，苏州地区是吴歌产生发展个中心地区。吴歌口口相传，代代相袭，有交关浓厚个地方特色，以表现男女爱情为主。
因为历史浪历代区域划分弗同，早期"吴"是吴国领域个概念，甚至包括现在个南京搭扬州等地。现在所讲个"吴"，是指吴语区，包括江苏南部，浙江北部和上海市，也就是江浙沪等地个同一个吴语区语言文化圈，同属传统吴文化范畴。吴歌也就勒上头讲个搿点地方流传。吴歌跟历代文人编著个诗、词、歌、赋弗同，俚是下层人民创造个俗文化，是民间个口头文学创作。
## 历史
吴歌起源非常早，顾颉刚《吴歌小史》认为不会晏于《诗经》。《诗经》里向虽然呣没吴歌，但不过有人认为吴歌“实可与诗三百并驾齐驱”。
明人王世贞说：“虽俚字乡语，不能离俗，而得古风人遗意；其辞亦有可采者。如‘月子弯弯照九州，几家欢乐几家愁?几人夫妇同罗帐？几人飘流在他州?’又‘约郎约到月上时，只见月上东方不见渠。不知奴处山低月上早?又不知郎处山高月上迟?’即使子建太白降为俚谈，恐亦不能过也。”
吴地文化从考古发现来看，已经有上万年个历史哉。吴歌作为一种文化现象，必然是随之当地初民个生产劳动，祭祀习俗，搭生活娱乐活动而发生发展个。作为一种口头文学，勒呣没文字之前，蛮难寻着俚个遗迹。今朝要想寻着古代吴歌个真貌，已经是一件交关困难跟复杂个事体哉。
## 音律
吴歌里向又有“命啸”，“吴声”，“游曲”，“半折”，“六变”，“八解”六类音乐，其中后三类是汉代以来才有个。此外还有“神弦曲”，搿是当地个民间祭祀乐歌。“吴声”当中有一种根据旧曲而创新个编曲手法，称之为“变”。
## 分类
吴歌，包括"歌"搭"谣"两部分。"歌"一般来讲就是"唱山歌"，也包括有种俗曲之类；"谣"就是通常讲个"顺口溜"。吴歌搭历代文人编著个诗、词、歌、赋弗同，是下层人民创造个口头文学。吴歌生动个记录之江南农民搭下层人民个生活史，从内容浪来看，吴歌既包括情歌，也包括劳动歌、时政歌、仪式歌、儿歌等。
吴歌以民间口头演唱方式表演，口语化个演唱是俚个艺术表现个基本方式。吴歌是徒歌，勒呣没任何乐器伴奏个情况下头来唱。俚个类型大致有引歌（俗称"歌头"，长篇叙事歌称"闹头"）、劳动歌、情歌、生活风俗仪式歌、儿歌和长篇叙事歌等几种。
## 四大嫡系
虽然吴歌勒现实生活当中，离平常百姓个生活越来越远哉，但不过相城阳澄渔歌搭常熟白茆山歌、吴江芦墟山歌、张家港河阳山歌一淘畀人称为吴歌“四大嫡系”，搿两年来开始活跃到之群众个视野当中哉。
## 参考文献
#张正田，〈南朝吴方言与台湾苗栗客语关系——以吴歌的阳、入声韵为中心〉，“苗栗学‘地域、族群与文化’学术研讨会”(苗栗)，国立联合大学，2007.06.01
#《苗栗学“地域、族群与文化”学术研讨会论文集》，2007.11，页65-78。
华东师范大学

**华东师范大学**，简称「**华东师大**」，中华人民共和国教育部直属高校。伊创建勒1951年，现址勒到上海市閔行區。

## 历史
华师大是1951年来勒“院系调整”当中，以大夏大学搭光华大学为基础合并得来个。其中又加入了沪江、同济、复旦等学堂个弗同专业，可谓是典型个拼凑大学。

1951年11月30日，中央人民政府教育部任命华东教育部部长孟宪承兼任校长，孙陶林、廖世承为副校长。

1953年8月，江苏师范学院的艺术科音乐组，浙江师范学院的外国语文系英语组，安徽师范学院的物理、历史、数学、英语系，福建大学物理系，华中师范学院英语系部分学生并入。

1959年3月，该学堂被确定为全国十六所重点高等学校之一。

## 办学
到2013年，学堂有 26个一级学科博士点， 38个一级学科硕士点，1 个专业博士学位授权点，
来勒教育学、地理学2高头有竞争力，是一级学科国家重点学科。还有5个二级学科国家重点学科、
5个国家重点培育学科、12个上海市重点学科搭17个上海市内阁一流学科

## 师资力量
到2013年，学堂有教学员工4000多人，院士14人，终身教授105人。

## 校区
学堂主要有两个校区：华东师大中北校区搭华东师大闵行校区

## 傑出人物
* 沙叶新
* 李源潮
* 王沪宁
* 韩正
* 刘翔

## 鏈結
* 華東師範大學主頁
* 華東師範大學新浪微博
* 華東師範大學官方Facebook
江南丝竹

江南传统器乐丝竹乐个一种，勒江苏南部搭浙江一带流行。一般认为江南丝竹是起源勒苏州太仓。辛亥革命过后，勒上海地区得到之比较大个发展，相继成立之“钧天集”、“清平集”、“雅歌集”、 “国乐研究社”等组织。经常演奏个曲目有《欢乐歌》、《云庆》、《行街》、《四合如意》、《三六》、《慢三六》、《中花六板》、《慢六板》八首，畀称为“八大名曲”。此外，《老六板》、《快六板》、《霓裳曲》、《柳青娘》、《鸽飞》、《高山》、《流水》、《叠层楼》等乐曲也比较流行。江南丝竹个乐队编制一般是7～8人，少则3～5人。

江南丝竹旋律抒情优美，风格清新流畅。笛子演奏注重气息个运用,高音悠扬清远,低音含蓄婉转，音色醇厚圆润，常用打音、倚音、赠音、震音、颤音等技巧润饰旋律。二胡弓法饱满柔和,力度变化细腻,左手惯用透音、带音、左侧音搭勾音，尤其是各种滑音技法，构成之江南丝竹细腻清秀、明快健朗个个性。  江南丝竹流行勒江苏南部、上海、浙江西部一带个器乐曲，乐队以丝弦搭竹管乐器为主，所以称为丝竹乐，至少勒清代1860年以前已经流行勒民间哉。勒搿点地区个城市搭农村侪蛮流行丝竹乐，但不过风格完全弗一样。城市丝竹乐风格典雅华丽，加花较多，流传蛮广；不过农村常用锣鼓，气氛热烈，风格简朴。
## 历史
勒清咸丰庚申年（1860）《秘传鞠氏琵琶谱》个手抄本当中已经载有《四合》一曲（据说搿个版本问世个辰光还要往上头推溯弗少年）。据研究，《四合》搿一套曲自成一系，现在流行个江南丝竹八大曲当中个《行街四合》、原板《三六》、《云庆》侪搭俚有弗少曲调联系。另外勒公元1895年李芳圆编个《南北派十三套大曲琵琶新谱》中附有《虞舜熏风曲》（俗名老八板）搭《梅花三弄》（俗名三落），搿点曲谱搭江南丝竹当中相关曲目个旋律大致一样。有此可以搿浪讲，至少勒清代1860年以前，江南丝竹乐曲已经勒民间流行哉。1911年后，丝竹乐逐渐以上海为中心，组织之几花演奏团体，譬如说“文明雅集”、“清平社”、“钧天社”等。1920年左右，勒上海城隍庙点春堂举办之一次各地丝竹音乐爱好者集会，到会者竟然有200多个人。上海江南丝竹个班社有“清客串”搭“丝竹班”（上海郊县有称清音班。所谓清客串就是人们勒业余之暇奏丝弄竹以自娱娱人。参加者来自社会各阶层中的丝竹乐爱好者。“丝竹班”分散勒上海郊县，一般勒婚丧喜庆等场合中演出。）
## 源头
关于江南丝竹个历史源头，也有人认为，明代嘉靖年间，以魏良辅为首个戏曲音乐家们勒太仓南码头创制昆曲水磨腔个辰光，以张野塘为中坚人物组成之规模完整个丝竹乐队，用工尺谱演奏，由昆曲班社、堂名鼓手兼奏，后来逐渐形成之丝竹演奏个专职班社。明万历末勒吴中（苏州地区）形成之新个乐种"弦索"，可以算是江南丝竹个前身。俚搭民俗活动密切结合，有之广泛个群众基础，后正式定名为江南丝竹。
## 乐器组成
“丝”——二胡、中胡、琵琶、三弦、扬琴、秦琴等；
“竹”——笛、箫、笙； 
其它——板、板鼓、碰铃。 
勒上海郊县个丝竹乐队当中有使用京胡、板胡搭碟子等。
## 音乐特征
江南丝竹个最大特点就是演奏风格精细，勒合奏个辰光各个乐器声部既有个性又互相和谐，支声性复调织体写法交关有特点。乐曲多来自于民间婚丧喜庆搭庙会活动个风俗音乐，有种是长期流传勒民间个古典曲牌。
## 遗产保护
江南丝竹音乐个产生搭延续，对民族音乐史个研究及戏曲、民俗文化、群众文化个发展侪有重要个作用。江南丝竹是江南水乡文化杰出个代表之一。

到20世纪六七十年代，传统江南丝竹班社侪自行解散。到现在，70岁以上个老艺人已经相继离世，后继缺乏人才，加上传统曲目传谱交关少，江南丝竹日渐濒危。 
两零零六年五月廿日，由江苏苏州太仓市搭上海市联合申报个江南丝竹经过国务院批准列入之第一批国家级非物质文化遗产名录。
三吳

**三吳**一般是指吳郡、吳興郡、會稽郡等三郡轄地，因爲迭三郡儕是從同一個會稽郡中分拆開來个，所以三郡地區畀合稱爲“三吳”。
三國吳國个韋昭有《三吳郡國志》，迭本書老早就尋弗著哉，所指个“三吳”也就弗清爽哉。從《三國志》、《晉書》中有關記載看來，應當以《水經注》个吳郡、吳興、會稽爲三吳是最早最確切个說法。因晉唐時會稽郡統領江南，所以會稽郡（今朝个紹興）號稱三吳都會，極盡繁華。另外《通典》、《元和郡縣誌》中稱吳郡、吳興、丹陽爲三吳。唐梁載言《十道四蕃志》以吳郡、吳興、義興爲三吳。按照義興最初是勒晉代畀設立个，所以三國个辰光弗應該有三吳之稱。對於宋稅安禮《歷代地理指掌圖》以蘇（東吳蘇州）、常（中吳常州）、湖（西吳湖州）三州爲三吳，明周祁《名義考》以蘇州爲東吳、潤州爲中吳，湖州爲西吳，迭个就更加是後起个說法哉。還有个講法，三吳指个是，宛陵（宣城）、吳郡（蘇州）搭會稽（紹興）迭三個江東最初个大城市。
## 參考文獻
#《南齊書‧王敬則傳》，《南齊書‧竟陵王子良傳》
吴越春秋

《**吴越春秋**》，东汉赵晔编撰，是一部记述春秋个辰光吴、越两国史事为主个史学著作。《吴越春秋》畀《隋书·经籍志》搭《唐书·经籍志》引用，侪讲是赵晔编撰，十二卷。但不过今本只有十卷。
## 作者
赵晔（？—约83年），字长君，会稽山阴（今浙江绍兴）人，东汉史学家、文学家。
赵晔年纪轻个辰光做过县吏，奉檄迎督邮，后来以俚个职位为耻，所以辞官别而去。后来，俚到犍为资中（今四川资阳），从经师杜抚学《韩诗》，用尽力气来研究搿本书，过之廿年才转来，州吏召俚来做从事，俚弗肯去，专心著述，最后死勒窝里。俚写个《韩诗谱》、《诗细历神渊》、《诗道微》等侪寻弗着哉，今朝只剩下来《吴越春秋》一种。
## 书目介绍
东汉赵晔编撰《吴越春秋》，原来有十二卷，隋以后缺脱仔两卷，《宋史·艺文志》记为十卷。《吴越春秋》是主要记录春秋末期，吴越两国（包括一部分楚国）个事体个杂史。前五篇为吴事，起于吴太伯，迄于夫差；后五篇为越事，记越国自无余到勾践，注重吴越争霸个史实。

搿本书钞撮古史，编年记事，来补充《国语》、《左传》、《史记》不足之处，像吴兵破楚人郢之役、孙武为吴军之将等记载比较详细。但不过俚个史料价值倒弗及《越绝书》，有种传闻异说弗能保存俚个原貌，甚至于拿以后人个想象加勒春秋末年吴、越个历史当中。像记录伍子胥个言论，有“胡马望北风而立，越燕向日而熙”搿种春秋个辰光弗可能有个语言；又有越军伐吴，伍子胥显相以阻越兵，后来又托梦畀范蠡搭文种，告诉俚哚进军个路线之类个谬说。所以，有学者认为搿本书弗像汉朝个文本，更加像小说家个言论。俚个内容确实介于历史搭小说之间，人物个刻划，故事情节个描写，比较像后来个演义体，因而对后世个文学有一定影响。唐代俗讲中个《伍子胥变文》，宋元话本中个《吴越春秋连像评话》，明清以后个弗少剧目，侪是以搿本书为依据改编个。

就算搿浪，后人还是肯定俚个史料价值。清人朱彝尊指出《越绝书》个缺点外，也认为：“若胥之忠，蠡之智，种之谋，包胥之论策，孙武之论兵，越女之论剑，陈音之论弩，勾践臣吴之别辞，伐吴之戒语，五大夫（计倪、扶同、向垣、苦城、曳庸）之自效，世亦何可少哉？”（《经义考·拟经》）
## 目录
卷第一 吴太伯传第一 

卷第二 吴王寿梦传第二 

卷第三 王僚使公子光传第三
 
卷第四 阖闾内传第四
 
卷第五 夫差内传第五 

卷第六 越王无余外传第六
 
卷第七 勾践入臣外传第七 

卷第八 勾践归国外传第八 

卷第九 勾践阴谋外传第九 

卷第十 勾践伐吴外传第十
越绝书

《越绝书》所记载个内容以春秋末年到战国初期吴越争霸个历史事实为主干，上溯夏禹，下迄两汉，旁及诸侯列国，对搿一历史时期吴越地区个政治、经济、军事、天文、地理、历法、语言等几花方面侪有涉及。其中有种记述，现存其他典籍文献侪看弗见个，只有搿本书独详；有种记述，倒可以搭其他典籍文献互为发明，彼此印证。勒现代社会科学个研究过程中，有弗少人，从弗同角度、勒弗同程度浪利用《越绝书》，来考察中国古代史、中国文学史、汉语语言学史、中国民族史、中国历史地理中个弗少具体问题，也取得之弗少重要成果。
## 作者
关于《越绝书》个作者《隋书•经籍志》认为是子贡，其实应该弗是。
搿本书末尾序外传记有隐语：“以去为姓，得衣乃成，厥名有米，复之以庚。”搿个隐语里向囥之“袁康”两个字。又有“禹来东征，死葬其疆”。搿两句表明作者是会稽人；又云：“文词属定，自于邦贤；以口为姓，承之以天，楚相屈原，与之同名”搿几句里向又囥之“同郡吴平”个名。
所以《四库全书总目提要》判定搿本书作者为汉朝个袁康搭吴平，搿两个人个生平已经呣没办法考证哉。
## 内容
《越绝书》是记载古代吴越地方史个杂史，又叫《越绝记》，全书一共十五卷。搿本书杂记春秋战国个辰光吴越两国个史实，上溯夏禹，下迄两汉，旁及诸侯列国，对搿一历史时期吴越地区个政治、经济、军事、天文、地理、历法、语言等方面侪有涉及。
关于书名由来“越绝”，首篇《外传本事》说：“越者，国之氏也。绝者，绝也，谓勾践时也。”“贤者，所述不可断绝，故不为记明矣。”清代个俞樾对搿点作之解释，搿是讲《春秋》绝笔于获麟之绝，意在记吴、越个事体来续补《春秋》，而重点是关于越，所以叫，“越绝”。
搿本书原来有三十五篇，所谓“旧有内记八，外传十七”；北宋初丢脱之五篇，现在只剩十九篇。其中首尾两篇属于序跋性质，中间十七篇有内经、内传搭外传，显得比较杂乱。但不过《外传本事》解释说：“经者论其事，传者道其意，外者非一人所作，颇相覆载，或非其事，引类以托意说之者。”搿一方面说明俚个材料来源是多方面个，另外一方面说明之，作者著书个意图，每篇侪有俚个特定个目的，所谓“观乎太伯，能知圣贤之分”，“观乎九术，能知取人之真，转祸之福”等等。
《越绝书》保存有吴、越地区东汉以前个弗少史料，特别注重伍子胥、子贡、范蠡、文种、计倪等人个外交军事活动；有种畀《史记》采用，譬如说勾践行计倪、范蠡之术，俚个道理勒富米贵谷。搿点史料可以搭《左传》、《国语》跟《史记》互相印证，补充其不足。
还有《外传记宝剑》一篇，记述欧冶子、干将两个人帮越王铸之五口宝剑，又帮楚王铸之三口宝剑，侪锋利无比。后来考古发掘证明《越绝书》浪记载个炼剑个事体是真实个。还有篇中所谓“以石为兵”、“以玉为兵”、“以铜为兵”、“以铁为兵”个记载，大体浪反映之今朝考古学浪个旧石器、新石器、铜器搭铁器时代。
勒《越绝书》个成书年代、作者、卷数、书名、篇名等问题浪，到现在还存在弗少弗同个看法。譬如说关于成书年代，有春秋说、战国说、战国―西汉―东汉说、战国―东汉说、东汉初年说、东汉末年说、东汉初年―东汉末年说、西晋说；关于作者，有子贡撰说、子胥撰说、袁康撰说、袁康、吴平合撰说、袁康撰吴平修订说、袁康、吴平辑录说；关于卷数，有十五卷说、十六卷说；关于书名，有《越绝书》原称《越绝》说、《越绝书》原称《越绝记》说、《越绝记》非《越绝书》说；关于篇名，有吴太伯与兵法篇亡佚说、今本吴地传也就是古本吴太伯篇说、伍子胥水战兵法内经也就是古本兵法篇说、今本陈成恒弗是古本陈恒篇说，等等。
《越绝书》，畀东汉著名学者王充称搿许辰光个五大名著之一。书名曰“绝”，旧有“断灭”等说法，今人考证，应当是上古越语“记录”个译音，是越国史记个专名。《越绝书》内容非常广泛丰富，详细记载之吴越交战、越王勾践生聚教训，最后兴越灭吴，逐鹿中原个经过，内容涉及兵法、权谋、术教等，畀有种学者称为“复仇之书”。还记载之弗少有关季节变化、农田水利、土地利用、粮食丰歉等内容，因此畀弗少学者视为一本发展生产、经世致用之书。书中《吴地传》搭《地传》两篇，详细记述之吴越两国个山川、地理、物产等，所以畀有种学者尊为中国地方志个鼻祖。《越绝书》弗仅是浙江最早个地方志，也是国内现存最古个地方志。搿本书还保存之先秦个辰光弗少珍贵个思想史资料，有种记述，可以搭其他典籍文献互为发明，彼此印证，所以一直畀学者重视。 　历代个抄本、刻本有翻元本（越绝书十五卷江安傅氏双鉴楼藏明双栢堂刊本双柏堂本）、张佳胤本、陈垲刊本、古今逸史本、四库全书本等版等等。研究成果有清人个两种，一为俞樾越绝书札记曲园杂纂，一为钱培名所作，刻入小万卷楼丛书。
## 目录
第一卷 越绝外传本事第一 越绝荆平王内传第二

第二卷 越绝外传记吴地传第三

第三卷 越绝吴内传第四

第四卷 越绝计倪内经第五

第五卷 越绝请籴内传第六

第六卷 越绝外传纪策考第七

第七卷 越绝外传记范伯第八 越绝内传陈成恒第九

第八卷 越绝外传记地传第十

第九卷 越绝外传计倪第十一

第十卷 越绝外传记吴王占梦第十二

第十一卷 越绝外传记宝剑第十三

第十二卷 越绝内经九术第十四 越绝外传记军气第十五

第十三卷 越绝外传枕中第十六

第十四卷 越绝外传春申君第十七 越绝德序外传记第十八

第十五卷 越绝篇叙外传记第十九
东吴

**东吴**一般是指三国辰光个孙吴。

## 古地名
### 吴地
大概相当于现朝江苏、浙江、安徽三省东部地区。《晋书·食货志》：“ 东吴有齿角之饶， 西蜀有丹砂之富。” 唐 杜甫《绝句》之三：“窗含西岭千秋雪，门泊东吴万里船。” 宋 陆游《鹧鸪天·送叶梦锡》词：“家住东吴近帝乡，平生豪举少年场。”太平天囯叶春森《建天京于金陵论》：“﹝金陵﹞包东吴而连北越，得其人主之，出可以战，处可以守。”
### 苏州
三吴之一。古代有东吴，中吴，西吴之称，东吴指苏州。
刘心悠

**刘心悠**（原名**刘凡平**，英文名：Annie Liu、1981年4月1号－）是香港台湾两地个女演员搭模特儿。

## 影视作品
### 广告
*2009年- 2010年：2B Alternative产品代言人
*2011年：dermes脱毛广告
*2011年：FANCL产品广告
*2012年：Adidas广告代言人

### 电影
*《阿嫂》（2005年8月4日上映） - 饰 菲比
*《黑夜》「鬼鄰」（2006年4月13日上映） - 饰 怡珍
*《出埃及记》（2007年9月13日上映） - 饰 张芳
*《大电影2.0两个傻瓜的荒唐事》（2007年12月21日上映） - 饰 小鱼
*《军鸡》（2008年3月6日上映） - 饰 小惠
*《爱到底》（2009年2月26日上映） - 饰 云心悠
*《鱼狗》（2010年9月3日上映） - 饰 小幸
*《浮城》 （2012年5月19日上映） - 饰 Fion
*《天生爱情狂》（2012年10月15日上映） - 饰 邝美宝

### 微电影
* 2011年《梦回鹿鼎记》 - 饰 建宁公主（网络游戏《鹿鼎记》主题电影）
* 2012年《刷新3+7之艺术家》 - 饰 文婷

### 香港电视剧
* 2008年《幸福的味道》（日本NHK与香港电台共同制作） - 饰 林美蘭

### 台湾电视剧
* 2008年《幸福的抉择》（台視、TVBS-G） - 饰 夏亦心(SUMMER)

### 中国大陆电视剧
* 2011年《步步惊心》（湖南卫视） - 饰 马尔泰.若兰
* 2012年《唐宫燕之女人天下》 - 饰 孟芙

### 香港电视综艺节目
* 2010年 now香港台《Cooking妈嫲》主持

## 外部链接
* 
*刘心悠的新浪微博
耕乐堂

**耕乐堂**，勒辣江苏省苏州市吴江区同里镇西上元街陆家埭北首。建於明正统年间（1436年到1449年）。占地约六亩四分。刚造好有五进五十二间，目前还有三进四十一间。园子里向有一块荷花池，并且种仔白皮松及金桂、银桂等古树。耕乐堂于1981年列为省际太湖风景区同里八景之一，1986年7月列为吴江市级文物保护单位，2002年10月列为省级文物保护单位。

## 历史
耕乐堂是明代个处士朱祥造个，因为俚号耕乐，故名为“耕乐堂”。朱祥卒后，耕乐堂数度易主，迭经兴废，于清乾隆三年（1738）及咸丰年间（1851—1861）勒海保留了初建时建筑风格基础丄向重修。1998年6月至2001年9月，当地政府对耕乐堂进仔全面修缮。

## 园林布局

耕乐堂为前宅后园结构，是典型个明清风格建筑。以备弄为东西分界线，北路前半部分建有门厅、正厅等，后半部分连通南路，构成一个花园。花园由回廊搭仔备弄相接，园内有一块荷花池。池南鸳鸯厅原为四面厅，四周以回廊相饶，其屋顶前后各一个轩廊，以鹤胜三弯椽相接，中间用大坡隔开，畀人以层次分明之感，体现仔明代个建筑特点。鸳鸯厅个南南面建有“三友亭”，植有松、竹、梅等植物。鸳鸯厅个北侧进“藏曲”月洞门，是一只天井，东壁造仔一座黄石假山，西面是燕翼楼。池北岸是环秀阁，通过走廊与古松轩相通，通过天桥与东侧的墨香阁相接。

## 陈设

耕乐堂廊壁上陈列有石刻，堂楼内展根雕作品九大件。

## 参考书目

## 外部链接
阖闾

阖闾（－前496年）名光，号阖庐、一作盖庐。春秋个辰光吴国第廿四个君主，前514年～前496年在位，春秋五霸之一。
## 简介
阖闾又作阖庐。名光，吴王夷末个倪子（《左传》、《世本》，《史记》记为吴王诸樊个倪子）。所以又称“公子光”。春秋个辰光吴国第廿四个君主，活动勒春秋末期，公元前514到公元前496年在位，著名政治家，同时也是春秋史浪最强盛个霸主之一，勒前506年领3万吴军打败60万楚军，攻入楚都。前496年，阖闾攻越，战于欈李（今朝浙江嘉兴西南），越军采取偷袭战术，阖闾中箭，伤脚大拇指，伤重不治，死前喊倪子夫差覅忘记脱杀父之仇。
## 人生历程
阖闾，原称公子光，为吴王馀眛之子。前514年，派专诸刺杀吴王僚，夺取吴国王位，改号“阖闾”，又使要离刺杀吴王僚之子庆忌，以绝后患。

阖闾三年，与伍子胥、伯嚭起兵攻楚，杀死掩余、烛庸。

阖闾四年，攻下楚国的六和灊两邑。

阖闾五年，击败越国。

阖闾六年，吴国在豫章击败楚国令尹囊瓦来犯的军队，夺取居巢（一说阖闾七年）。

前506年，阖闾重用大臣孙武、伍子胥等为将，联合唐、蔡二国攻楚，破楚国首都郢（今朝湖北江陵北），楚国几乎灭亡。伍子胥掘楚平王墓，鞭尸三百，以报其父兄伍奢、伍尚之仇。

前505年，秦国出兵救楚，击败吴军；越国趁机伐吴；阖闾弟夫概见阖闾战败却不离开，回国自立为王，被阖闾带兵回国击败。

阖闾十一年，阖闾遣子夫差攻楚，取番。

前496年，阖闾攻越，战于欈李（今朝浙江嘉兴西南）。越军采取偷袭战术，阖闾中箭，伤脚大拇指，伤重不治，死前嘱子夫差勿忘杀父之仇。
勾践

勾踐（又寫作句踐；勒出土文物“越王勾踐劍”浪寫作鳩淺；司馬貞《史記索隱》引《紀年》作菼執），是中國春秋時代後期個越國君主。有關俚個先世，有講“其先禹之苗裔”，也有講“先世無所考”，也有講俚是“祝融之後”而且是楚國個羋姓，眾說紛紜。俚個爺是越侯允常。生年弗詳，前496年到前464年在位。
## 生平
勾踐即位後稱王，吳王闔閭乘機攻越。越國派犯之死罪個人排成三列走到吳軍陣前，高聲呼喊後拔劍集體自殺，越軍趁吳國軍隊看個辰光猛攻，勒槜李大敗吳軍，闔閭畀射傷之節頭指，弗久之後傷重而死脫哉。闔閭臨終遺囑俚個倪子夫差：“必毋亡越！”夫差即位為吳王之後，勵精圖治準備攻越報仇。勾踐弗聽範蠡勸阻，倉促之下搶先出兵攻吳，勒夫椒（今朝蘇州西南太湖中）大敗。吳軍佔領之越都會稽，拿勾踐圍困勒會稽山浪。范蠡建議勾踐用卑辭厚禮向吳求降，要是弗允許，就由勾踐親自到吳國做人質。勾踐採納之搿個建議，一面準備死戰，一面派文種向吳王求和，用財寶賄賂吳太宰伯嚭，再獻上美女西施。夫差勒伯嚭勸說之下搭越國議和，帶軍回國。勾踐向越國臣民下詔罪己，然後去吳國幫夫差作奴僕，還親嘗糞便，最終騙得夫差個信任，三年之後畀釋放回越國。

勾踐回國之後發誓復仇滅吳，臥薪嚐膽，休養生息，重用范蠡、文種等人，“十年生聚、十年教訓”。《史記•貨殖列傳》說：“計然之策七，越用其五而得意。”又說：“修之十年，國富，厚賂戰士。士赴矢石，如渴得飲。遂報強吳，觀兵中國，稱號五霸。”一年，越國向吳國進貢蒸熟個種子，讓第二年吳國大饑，削弱之吳國個國力。

前482年，勾踐趁夫差北上黃池爭霸，趁虛而入，攻入吳都姑蘇，殺脫之吳太子。夫差返國後只好向勾踐求和。弗久，勾踐再次攻吳。勾踐二十四年（前473年），越軍圍困吳都三年後終於破城。夫差畀困勒姑蘇山浪，求降弗得而自殺，吳亡。勾踐隨後北上遷都琅琊，搭齊國、晉國等諸侯會盟勒徐州，“越兵橫行于江、淮東，諸侯畢賀，號稱霸王”，“泗上十二諸侯，皆率九夷以朝”。經周元王正式承認為霸主。
## 勾踐個姓氏
羋姓說：據三國時代孫吳的學者韋昭的《國語》注：“勾踐，祝融之後、允常之子，羋姓也。《鄭語》曰：‘羋姓夔越。’《世本》亦雲：‘越，羋姓也。’”另外，唐代司馬貞勒《史記索隱》裡引《世本》說：“越，羋姓也，與楚同祖。”而《史記•楚世家》記載：“（楚國熊渠）立其長子康為勾亶王，中子紅為鄂王，少子執疵為越章王。皆在江上楚蠻之地。”孫詒讓《墨子間詁》提出勾踐之越國有可能是越章王之後裔，而童書業對此有詳細考證。以上說明勾踐可能搭楚國是同宗共祖，因而與楚國王室一樣是羋姓。

姒姓說：據《史記•越世家》：“越王勾踐，其先禹之苗裔，而夏後帝少康之庶子也。”《吳越春秋》也認為“至少康，恐禹跡宗廟祭祀之絕，乃封其庶子於越，號曰無餘。”也就是說，勾踐是夏禹個後代，而夏禹個姓氏是姒，所以勾踐可能是姒姓。
## 後裔
### 勾踐之後個越王

司馬遷《史記》：“句踐卒，子王鼫與立。王鼫與卒，子王不壽立。王不壽卒，子王翁立。王翁卒，子王翳立。王翳卒，子王之侯立。王之侯卒，子王無強立（末代）。

司馬貞《史記索隱》引《紀年》：“於粵子句踐卒，是菼執。次鹿郢立，六年卒”（《史記》原文“子王鼫與立”注）；“不壽立十年見殺，是為盲姑，次朱句立”（《史記》原文“王不壽卒”注）；“于粵子朱句三十四年滅滕，三十五年滅郯，三十七年朱句卒”（《史記》原文“王翁卒”注）；“翳三十三年遷于吳，三十六年七月太子諸咎弑其君翳，十月粵殺諸咎。粵滑，吳人立子錯枝為君。明年，大夫寺區定粵亂，立無餘之。十二年，寺區弟忠弑其君莽安，次無顓立。無顓八年薨，是為菼蠋卯”（《史記》原文“子王之侯立”注）。司馬貞還講：“蓋無顓後乃次無強也，則王之侯即無餘之也。”
 
《越絕書》：“句踐子與夷，時霸。與夷子子翁，時霸。子翁子不揚，時霸。不揚子無疆，時霸，伐楚，威王滅無疆。無疆子之侯，竊自立為君長。之侯子尊，時君長。尊子親，失眾，楚伐之，走南山。親以上至句踐，凡八君，都琅琊二百二十四歲。無疆以上，霸，稱王。之侯以下微弱，稱君長。”
### 越國滅脫之後個後裔
司馬遷《史記》個講法：《史記‧越王句踐世家》講，越王畀楚國滅脫之後，“而越以此散，諸族子爭立，或為王，或為君，濱於江南海上，服朝于楚。後七世，至閩君搖，佐諸侯平秦。漢高帝複以搖為越王，以奉越後。東越，閩君，皆其後也。”另外，勒《史記‧東越列傳》裡又講著：“閩越王無諸及越東海王搖者，其先皆越王句踐之後也，姓騶氏。”（裴駰“集解”引徐廣說騶，一作“駱”）司馬遷拿戰國時代搭秦漢時代中國東南沿海還有東越部族個君長，視為勾踐個後代。 

對《史記》講法個存疑：有學者對於《史記》講法也有所保留。像瀧川龜太郎《史記會注考證》引梁玉繩個講法：“其實句踐非禹苗裔，而甌閩非句踐種族，《通志‧氏族略》引顧氏譜雲句踐七世孫閩君搖，漢封東甌，亦不足信，葢越是羋姓，見《國語》。閩，東越蛇種，見《索隱》引《說文》，不得強合為一，而高祖所封之海陽矦搖、無餘，同名二王，又不可曉。”

根據《姓氏考略》所記載，越王勾踐之裔、無疆之次子蹄，封于烏程（今浙江湖州南二十裡）歐餘山（今升山）之陽，後代便以地名為氏，後有歐姓、歐陽姓、歐侯姓。 
## 參考資料
中華文化網─《越絕書》 

中華文化網─《吳越春秋》
 
中華文化網─《國語》（包括《吳語》及《越語》）
 
姚彥渠. 《春秋會要》. 北京: 中華書局（1998）ISBN 7101020445 .  

上海師範大學古籍整理研究所校點. 《國語》. 上海: 上海古籍出版社（1998）ISBN 7532523276 （.  
司馬遷. 《史記》. 北京: 中華書局（1992）ISBN 7101003044 . 
 
袁康、吳平. 《越絕書》. 上海: 上海古籍出版社（1985） . 
 
瀧川龜太郎考證. 《史記會注考證》. 臺北: 萬卷樓圖書有限公司（1996）ISBN 9577391567
夫差

夫差，又称吴王夫差，春秋吴国末代国君，阖闾个倪子，汉族，前495年─前473年在位。前494年勒夫椒打败越国，攻破越都（今朝浙江绍兴），让越国屈服。从此以后，又勒艾陵（今朝山东泰安）打败齐国。前482年，勒黄池（今朝河南封丘西南）大会诸侯，搭晋争霸，正好碰着晋室内乱，夫差得着之霸主地位。连年个兴师动众，造成国力空虚。勾践弗忘会稽之耻，国力逐渐恢复。趁夫差率精锐赴黄池之会、只有太子搭老弱留守个机会，越军乘虚而入，杀脱之吴太子。夫差匆匆赶回搭越议和。吴长期穷兵黩武，民力凋敝，难以搭越抗衡。前473年，越再次兴兵，吴国畀灭脱，夫差自杀。
## 简介
夫差（？－前473年），姬姓，春秋个辰光吴国第廿五个君主，前495年—前473年在位。为之帮俚个爷阖闾报仇，夫差励精图治，吴国国力也迅速增强。夫差二年（前494年），勒夫椒（今朝苏州西南太湖中）打败越王勾践。胜利后，勾践卑躬屈膝，夫差动之慈心，让勾践回越国。夫差个大臣伍子胥反对释放勾践，夫差就赐死伍子胥。

但事实浪就像伍子胥想个搿浪，勾践只是表面浪臣服夫差。勾践勒越国卧薪尝胆，迅速恢复越国国力，图谋报复。前486年，夫差勒邗（今朝江苏扬州附近）筑城，又开凿邗沟，连结之长江、淮河，勒艾陵之战当中消灭脱10万齐军。前482年，夫差勒黄池（今朝河南封丘西南）会盟诸侯，搭晋争霸获胜。但不过夫差让太子友搭老弱守国，勾践乘虚而入，大败吴师、杀太子友。

夫差二十三年（前473年），都城姑苏（今苏州）畀勾践兴兵攻破，夫差畀围困勒吴都西面个姑苏山浪，吴国灭亡，而夫差也畀勾践流放，最后自杀身亡。

日本《新撰姓氏录》松野一族认为自家出自夫差。
## 相关文物
吴王夫差盉

吴王夫差铍
## 亲眷
### 子
太子友，前482年，勾践乘虚而入，大败吴师、太子友被杀。
 
王子地 
### 孙
王孙弥庸 

王孙寿 
### 妃
西施
欧冶子

欧冶子，春秋末期到战国初期越国人。中国古代铸剑鼻祖。据《越绝书》记载，俚曾经帮越王勾践铸之五柄宝剑：湛卢、巨阙、胜邪、鱼肠、纯钧；帮楚昭王铸之三柄名剑：龙渊、泰阿、工布。
欧冶子是历史浪另外一位铸剑大师干将个岳父，莫邪是欧冶子个囡鱼。

吴越春秋阖闾内传第四 
阖闾元年
干将者，吴人也，乃欧冶子之徒，俱能为剑。越前来献三枚，阖闾得而宝之，以故使剑匠作为二枚：一曰干将，二曰莫耶。莫耶，干将之妻也
## 作品
龙渊剑

太阿剑

工布剑

湛卢剑

纯钧剑

胜邪剑

鱼肠剑

巨阙剑
吴国（汉）

**吴国**，西汉个辰光个一个封国。

汉代个吴国只有一个国君——吴王刘濞。吴王刘濞是刘邦哥哥刘仲个倪子。

黥布造反个辰光，高祖亲自带兵前去讨伐。只有廿岁个刘濞以骑将身份随从高祖，击破黥布军，搿许辰光，荆王刘贾畀黥布杀脱，而且呣没后嗣。刘邦担心吴中、会稽人轻佻强悍（“上患吴、会稽轻悍”《汉书·吴王濞传》），呣没勇猛雄壮个王来镇服俚哚弗来。而自家个倪子还小，所以就立刘濞为吴王，统辖三郡五十三城。

前154年，吴王刘濞领头挑起吴楚七国之乱，畀汉景帝平定，刘濞畀渠杀脱，吴国国除。
寿梦

**寿梦**（？－前561年），《世本》浪写作**孰姑**，《春秋·襄公十二年》浪写俚个名是**乘**，金文铭文作**姑发难寿梦**，俚是吴王去齐个倪子。前586年，去齐死脱，俚继承之君位。根据史书个讲法，吴国勒搿年子有之纪年，开始称王。寿梦在位25年（前585年－前561年）。

吴国传到寿梦个辰光，国力开始强大，不但搭中原各国有之交往，而且搭楚国一直打仗。寿梦有四个倪子：诸樊、馀祭、夷昧、季札。寿梦勒死个辰光想传位畀贤德个季札，季札推让弗接受。寿梦就让几个倪子以兄传弟个方式，由长子诸樊开始，依次传畀馀祭、夷昧。

吴王寿梦即位之初，就做好破楚服越争霸中原个打算。搿许辰光，晋国个申公巫臣沈到之吴国，还教吴国人射箭驾车。寿梦开始搭中原交流，国力快速变强。经过十几年，吴国成为之控制今朝江苏、上海、浙江、安徽等地个大国，开始进攻亲楚个小邦巢、徐。

## 子女

### 嫡子
# 诸樊，嫡长子。吴国第20任君主，进攻巢国国都城门个辰光，中箭死脱。
# 馀祭，嫡次子。吴国第21任君主。
# 夷昧，嫡三子。吴国第22任君主。
# 季札。嫡四子。夷昧临死想传位畀公子季札。季札避让，逃脱，僚继位为王。

### 别样
* 蹶由，馀祭拉兄弟，前537年，楚灵王率军伐吴，馀祭派蹶由出使楚营，楚国大败。楚灵王则带蹶由回国以作为人质，长达15年。前523年，令尹子瑕劝说楚平王放回蹶由。

* 吴王僚，庶长子（《史记》认为是夷昧个儿子。吴国第23任君主，后首畀夷昧儿子公子光个刺客专诸刺杀。

* 掩馀，庶子，吴王僚个兄弟。
* 烛庸，庶子，吴王僚个兄弟。
良渚文化

**良渚文化**是新石器時代文化，距瑲约莫5300到4000年光景，也有认为距瑲约莫6000到5000年光景个。良渚文化分布个中心地帶勒環太湖地區，遗址分布最密集个地区是勒太湖流域个东北面、东面搭东南面，極盛个辰光到过淮河一带。箇中，良渚遗址作為余杭县个良渚、瓶窑、安溪三镇之间弗少遗址个总称，1936年勒浙江杭县（今朝餘杭）畀人发现，1959年依照考古惯例命名。

良渚先民用石犁耕地，吃稻米，有原始文字，故咾良渚文化畀人认为是中国史前文明个重要摇篮。良渚玉器标示文明时代个到来，帮北方个龙山文化交流弗少。距瑲4000年光景，良渚文化消亡，技术倒退成自给自足个馬橋文化。

## 政治
良渚文化个政治模式是酋邦，也便是一隻最高酋長控制个一系列村莊聚落或者社區。良渚文化裡頭，各个酋邦組作聯盟。佢已經有大型祭祀場地、城牆、防洪牆。

佢个政治體系神權色彩濃重，有多隻分化个社會階層，包括王搭王族、貴族、工匠搭武士、平民許。箇中，玉器搭玉器上頭个徽章，還有各許禮器，按照階層弗同講究險。王會戴玉三叉形器、玉椎形器、玉梳背搭玉半圓形飾，還擁有代表至高王權搭教權个良渚象牙權杖；貴族也戴玉梳背搭玉三叉形器，隨葬品一般是玉琮和玉鉞；工匠搭武士戴數量少眼个玉椎形器，隨葬品有石鉞、石璧。平民也可能有玉椎形器搭石鉞。

佢有至少三級聚落，包括住10000到30000人个都邑（比方良渚王城）、環壕組成个區域中心（比方臨平玉架山遺址）搭住40-60人个基層聚落（比方海鹽仙壇廟遺址）。

## 宗教

良渚聚落中心都有宗教祭祀个土墩。莫角山遺址有規格頂高个宗教祭壇，反山、瑤山遺址有兩隻殯葬祭壇。玉琮象徵教權，有精粗大小區別，上頭徽章也有扗講究，因之，代表个權威也有差別。

良渚文化頂要緊个徽便是人面獸面紋，佢是一隻戴羽冠个人面、人个脊身、一隻獸面搭獸个脊身（帶爪）組成，人个下半身搭獸个脊身貤共用起，脊身上頭都有紋樣。對佢个意義，有多種講法。有認為箇獸是大蟲个，也有人認為是在騎豬。人面獸面紋按照完整性搭樣子弗同，有無數種形式，代表弗同个權威，包括完全个人面獸面紋、簡略獸面紋搭各許。

吳越歷史上一向有鳥崇拜个傳統，箇也是良渚文化重要个組成部分。箇中有「鳥立高台」玉璧、鳥形玉、鳥紋。鳥紋主要来勒玉琮、冠狀飾、玉璜搭三叉形器上頭。

## 文字

良渚文化已經有形成中个文字系統或原始文字，刻勒玉器搭陶器上頭，圖形規範化，畀人認為有義涵。

## 住民搭相關研究
復旦大學个李輝个研究指出，良渚住民个DNA主要是瑲朞南島民族中央高頻分佈高單倍群O-M119（O1a）（2.1萬年共同祖宗）；箇基因在現代浙江佔比接近25%，顯示良渚人搭南島搭壯侗族群个血緣關係。

對前南島人（Pre-Austronesians）个研究裡頭，有一派認為揚子江三角洲極有可能是南島語族个起源地。佢侇相關族群有可能在公元前10000年到6000年，從閩江三角洲移居台灣。語言、考古搭遺傳學證據證明，前南島人搭揚子江流域个早期農耕文化聯繫密切。佢侇展現出典型个南島人標誌，括拔牙、黑牙、玉雕、紋身、巢居、先進个造船、水產養殖、濕地農業搭豬、狗、雞馴化技術。

對壯侗搭南島語系个大南方假說認為兩者可能是前南島語後裔，有姊妹關係。各許學者有人表示質疑，也有人有構建還要廣泛語系聯繫个打算。

## 物事

### 玉器
良渚文化个玉器品類豐富、數量奇多，雕琢精細。玉器有璧、琮、钺、璜、冠許器型，還有玉三叉形器、玉镯、玉管、玉珠、玉坠、柱形玉器、锥形玉器、玉带、玉環許。

### 陶器
良渚文化陶器主要是灰黑陶，輔夾砂紅陶，陶器風行圈足搭平底，陶壺貫耳多。製作陶器用快輪技術。福泉山等大墓隨葬个陶鼎、陶壺有許有精緻刺紋搭彩繪。早期陶器个代表在钱山漾、张陵山許遗址：陶器主要是灰陶，也有眼黑皮陶， 器形有鱼鳍形足个鼎、袋足、 镂孔豆、贯耳壶、球腹罐、附耳杯、附耳、大口圜底缸搭各許。晏期陶器主要在良渚、雀幕桥許遗址：陶器多泥质黑皮陶，還有薄胎黑陶，器形有断面呈丁字形足个鼎、竹节形把个豆、贯耳壶、贯耳罐、侈口圆腹罐、簋、大圈足盘、宽把带流杯搭各許。

### 漆器
反山、瑤山墓葬出土爻漆器，箇中有玉嵌在裡頭个。

### 絲綢
良渚文化壞出土爻絲綢，比方，在錢山漾遺址發現爻囥在竹篚裡頭个絲帶搭絲帛。

### 石器
良渚文化出現扁平長方形穿孔石斧搭有段石錛，適合建構干欄建築。耕具有石犂、耘田器搭石鐮許。禮器也有石製，比方，福泉山遺址用玉少，大件琮、璧有石質。

### 王墓
良渚國王畀人認為埋在反山12號墓，按照復原，佢頭戴特殊長玉璧、玉梳背、玉三叉形器，頭正面是成組組成扇形个玉椎形器。佢頭頸戴玉管串，胸頭板一梗有兩端个首飾、有瑁个玉鉞搭良渚象牙權杖，手爭頭戴玉鐲搭玉琮。墓裡頭還有鑲插端飾、嵌玉漆盤、嵌玉漆杯、長管、陶罐、陶鼎、榫頭端飾、大口缸。

反山12號墓个玉琮王是玉琮裡向个頂精品，是頂權威个禮器，是王權搭教權个象徵。佢中央中空，外層方圓筒形，裡層圓形，重3.5公斤，人面獸面紋搭獸面紋精緻險。

### 紋樣
良渚文化有無數紋樣，主要是動物，有鱷魚、鹿、烏龜、鳥、蛇、蠶、魚、大蟲、蝦、鹿、狗搭各許。螺旋、鳥紋許都是長見元素。

## 生活

### 環境
良渚住民生活在生物種群豐盈个宕地，當時氣候也比瑲朞暖無數。良渚遺址在个天目山餘脈上頭河網、濕地密布，礦產、森林豐盈。

### 喫
良渚住民饭稻羹魚。

良渚文化稻作農業發達。在各個遺址當中，廣泛發現爻稻穀搭稻米遺存。佢侇已經發明出兩種新形制个石犁，進行犁耕。佢侇還種植蔬菜、瓜果搭油料作物搭採集野生植物，比方講錢山漾遺址便有出土爻葫蘆、花生、芝麻、蠶豆、甜瓜子、兩角菱、毛桃核、酸棗核許。

佢侇飼養馴化動物，主喫豬肉。還打野生動物，比方野豬、鹿，還有魚、蝦、蟹、殼許。動物个骨頭還好做成裝飾、生活用品搭工具。

佢侇燒飯用鼎，一般用來煮粥搭熬湯。喫飯用豆、簋、盘。喫飲料用鬶、壺、杯。

### 物
良渚文化芸集百工。手工匠人在產業化个作坊裡頭做玉器、石器、骨器、漆木器、陶器，佢侇有可能穿麻衣。

### 住
莫角山台地上有七座大型宫殿建筑，木構件有十把米長，以榫卯結構支撐建築。牆體用毛竹骨，草泥迫牆，黃黏土打泥再搨牆，再用火烤讓佢堅固防潮。

### 行
良渚遺址城內有51條河，貴族出行會用獨木舟或者竹排。城市之間運物事也好用水道。

## 地理範圍
良渚文化以環太湖地區為中心，政治影響力北越揚子江，盛極進淮北，西到茅山搭天目山，東瀕東海。在前期，良渚王城是佢核心，後髖，權力中心有向太湖背面寺墩遺址一帶遷移。

## 消亡
距瑲4000年光景，良渚文化消亡，佢个繼承者馬橋文化搭佢相比，有明顯弗同。马桥文化帮良渚文化相比，出現經濟、技術个倒退，回到分散个部落社会状态。佢个消亡原因畀弗同學者認為可能搭洪水，社會衝突或者瘟疫有關。卻情，遺傳學研究證明馬橋文化住民个基因繼承性，講明政治結構解體無導致人口个大規模替換。

也有學者認為，距瑲4200年光景，部分南下粵北，融入石峽文化，主體渡江北上，融入華夏文化。

## 良渚文化遺址

良渚文化遺址眾多，範圍廣扗猛，包括良渚王城遺址、反山遺址、玉架山遺址、茅山遺址、新地裏遺址搭各許。

## 参考资料

## 延伸阅读
* 艺术与建筑索引典—良渚文化 于2011年3月18日查阅
* 图文：中国社科院考古所赵志军讲述发现故事
* 浙江发现四千年前良渚古城. 明报 [2008年2月10日].

## 外部链接

* 良渚文化數據庫 ，杭州市余杭区图书馆建設
东楚

古代个地理概念
## 历史
《史记·货殖列传》浪记载，东楚划分：
彭城以东，东海、吴、广陵，此东楚也。
其俗类徐、僮。朐、缯以北，俗则齐。浙江南则越。
夫吴自阖庐、春申、王濞三人招致天下之喜游子弟，东有海盐之饶，章山之铜，三江、五湖之利，亦江东一都会也。
干将莫邪

干将搭莫邪是两个著名个铸剑师，也是两把名剑个名字，出现勒春秋时代。
## 干将
干将是春秋末著名个冶匠，相传是吴国人，搭欧冶子同师，善于铸造兵器。曾经帮吴王阖闾作剑，“采五山之铁精，六合之金英”，金铁弗销，俚个家子婆莫邪断发剪爪，投入冶炉，然后“金铁乃濡”，成剑两柄，就叫俚哚干将、莫邪。
## 莫邪
莫邪是春秋时代吴国人，干将个家子婆。吴王阖闾命令干将铸剑，但不过铁汁弗下，莫邪就问干将：“铁汁弗下，哪哼办？”干将回答说：“以前个铸剑大师欧冶子铸剑，铁汁弗下，就让女人做炉神，一歇歇就成功哉。”莫邪听之过后，就窜入火中；马上铁汁就流出来哉，就铸成之两把利剑，雄个叫“干将”，雌个叫“莫邪”。现在个人经常用“干将”、“莫邪”来比喻锋利精美个剑。
## 纪念
为之纪念莫邪搭干将个爱情，浙江德清有以俚哚夫妻名字命名个莫干山，是中国四大避暑胜地之一。

苏州有以俚哚名字命名个干将路搭莫邪路。
张士诚

**张士诚**（1321年－1367年），元末个起义军领袖跟地方割据势力之一。泰州白驹场（今朝江苏省大丰区）人；勒元朝末年抗元起义领袖当中，有“友谅最桀，士诚最富”之说。死脱过后葬勒吴县斜塘。

## 生平
张士诚小名叫九四，本身是个运盐工，因为弗愿畀盐官压迫，至正十三年（1353年）搭俚个兄弟张士义、张士德、张士信还有盐贩李伯升等十八个人起兵反元，弗久就攻下泰州、兴化、高邮等江北重镇。十四年正月（1354年）勒高邮建国，国号大周，自称诚王，以天祐为年号。

至正十四年（1354年）九月，元太师右丞相脱脱领重兵南下攻高邮，十一月，勒城外打败张士诚军，张士诚退进城中固守。十二月，元军攻占外城。勒搿个危急个辰光，元顺帝听信谗言，解除之脱脱个兵权，临阵换将，元军军心涣散。张士诚军趁机反击，打败元军。至正十六年（1355年）张士诚继续往南发展，攻入平江路（今朝苏州市）改平江路为隆平府。至正十七年（1357年）元朝江浙行省平章达识帖睦迩派杨完者打张士诚，张士诚因为面临畀元军搭方国珍夹击个情况就投降元朝哉，畀渠封为太尉。至正十八年（1358年），采取分化策略，搭达识帖睦迩联合，起兵攻打杨完者，杨完者自杀。

张士诚乘朱元璋搭陈友谅大战个机会，势力弗断扩张，北到徐州、南到绍兴个割据实力，拥兵几十万；并且几次运粮十几万石到大都（北京）。二十三年（1363年）三月，派吕珍去打安丰个红巾军刘福通部，逼得刘福通搭韩林儿投靠朱元璋。九月，张士诚自称吴王，以俚个兄弟张士信为丞相，用黄敬夫、蔡彦文、叶德新三人为参军，弗再归顺元朝；第二年，朱元璋也称“吴王”；著名小说《三国演义》个作者罗贯中也勒张士诚处任职。

张士诚搭朱元璋个势力弗断交战，张部以渔盐近海交通个便利，还有日本倭寇力量暗中支持，明朝建立以后实施“海禁政策”也搭迭个有交关大个关系。朱元璋以“先取通泰诸郡县，剪士诚肘翼，然后专取浙西”个办法一步步削弱张士诚；勒朱元璋消灭脱陈友谅之后，至正二十五年（1366年）朱元璋开始对张士诚个势力进攻，张士诚个兄弟张士德几次打败明军，可惜个是张士德个马发狂，畀徐达前锋赵德胜抓牢，勒金陵绝食而死，张士诚力量大失；至正二十六年（1367年）十二月包围张士诚所居个平江；九月平江城攻破，张士诚畀渠捉牢，后来押到应天（今南京），俚想自杀，畀部将救下来哉。勒押往应天个船浪，明史记载俚“至金陵，竟自缢死，年四十七。命具棺葬之。”

张士诚有养子“五太子”，投降朱元璋。

目前苏州市斜塘镇有张士诚墓。

## 评价
张士诚死后勒民间受到怀念，搭元朝官兵，宝庆府杨完者军队个混乱个军纪相比，苏州、秀州、杭州等地有“生不谢宝庆杨，死不怨泰州张”个俗语。每逢七月三十张士诚个生日，苏州、杭州等地每家人家门口头侪会扎草龙，烧九四香（张士诚小名九四）来纪念俚。一直到中华人民共和国成立以后，再逐渐停止。
西汉

西汉（前206年-9年）是中国历史浪个一个朝代，搭东汉合称汉朝。前206年刘邦畀西楚霸王项羽分为汉王，过后经过之四年个楚汉战争，刘邦得胜后，前202年最终统一天下称帝，建国号为“汉”，定都长安。史称西汉。到9年1月10号王莽称帝，改国号为新，西汉灭亡，一共210年。要是弗算少帝、昌邑王等搿点在位辰光交关短外加做为吕雉等人个傀儡个皇帝个说话，西汉一共经历之12个皇帝。也有人拿王莽推翻后个更始帝也算作西汉，搿浪西汉灭亡是勒26年。

西汉极盛个辰光疆域东、南到海，西到今朝巴尔喀什湖、费尔干纳盆地、葱岭一线，西南到今朝个云南、广西境内还有今朝个越南中部，北接大漠，东北到今朝个朝鲜半岛北面。

因为刘邦都城长安勒嘞刘秀所建个汉王朝都城洛阳个西面，为之区别搿两个国家，所以史称“西汉”。而刘邦建立个汉王朝勒刘秀所建汉王朝个前头，所以历史浪又拿前者叫“前汉”。
苏岩礁

**苏岩礁**（Suyan Islet），是中国东海浪个一个水下暗礁，，但不过国际浪普遍拿俚称做“**索科特拉岩**”（Socotra Rock）。

有讲法苏岩礁因为勒苏州洋浪（古代东海称作苏州洋），勒苏州府以东咾命名为苏岩礁；也有讲法古籍《山海经·大荒东经》里向写有，“东海之外，………，大荒之中，有山名曰猗天苏山。”，认为箇是苏岩礁。苏岩礁勒今朝东海江苏个大陆架浪，离江苏大陆150海里左右。目前搿個岛畀韩国控制，畀韩国命名为“**离於岛**”。目前中华人民共和国搭大韩民国对搿个岛礁有争议。
丁岩礁

**丁岩礁**，勒东海浪是苏岩礁个附属岛礁，勒苏岩礁东北方向4.5公里。搿块暗礁长372米，宽169米，面积5.28万平方米。俚畀韩国非法命名为波浪礁，目前中国搭韩国对丁岩礁有争议。
苏州洋

**苏州洋**是宋元个辰光对东海个旧称。
## 地理
从文天祥勒《指南录后序》中个“过扬子江，入苏州洋，辗转四明，天台，以至于永嘉。”可见苏州洋应该指个是长江出海口以东个海域，经过搿片海域可以抵达今朝个浙江省个四明搭天台甚至于永嘉。由此可见苏州洋应该是东海无疑。《过乱礁洋》中也有“自北海渡扬子江至苏州洋，其间最难得山，仅得蛇山、洋山大小数山而已。”个记述。蛇山，洋山同样侪勒今朝个东海浪。勒文天祥另外一首广为流传作品《苏州洋》中也有对苏州洋个描写。“一叶飘摇扬子江，白云尽处是苏洋。”同样告诉伲苏州洋是长江出海口以东个外海。
## 文天祥写个诗歌

《苏州洋》
文天祥

一叶飘摇扬子江，
                                                  
白云尽处是苏洋。  
         
便如伍子当年苦，  
                                 
只少行头宝剑装。
雜合子

**雜合子**（英語：**Heterozygote**）来遺傳學上是擁有兩種弗同等位基因个二倍體生物，或是其基因型，譬如说「Aa」或者「Bb」。来顯性遺傳個原則下底，表現型以顯性基因決定，而隱性基因弗表現。
何傲儿

**何傲儿**（英文名：Lily Ho、1988年9月27号－）是香港个女演员、模特儿搭2007年香港小姐竞选候选佳丽。

## 外部链接
*何傲儿TVB艺人网志（Blog） 
*何傲儿被曝与内地富豪相亲 男方照顾周到女方不理睬
杭州话语

**杭州话**或者**杭州小片**是杭州市区个方言，来东杭州市个上城区、下城区、西湖区、拱墅区，同江干区、滨江区个大部分地方通用。杭州话属于吴语太湖片杭州小片，基本发音同吴语一样个，但是受到官话个影响，绝大多数文白异读侪使用文读，同其他地区个吴语比起来，更像是搭官话一样个。一个顶特出个特点就是“儿化音”个使用，譬如“小伢儿”、“姑娘儿”、“纸儿”、“盘儿”等等，其他个吴语里向是没有个种噶个。有一种话法是，南宋个辰光皇帝从东京迁都到杭州，把北方话语个口音带过来了；也有一种说法是个卯杭州西郊留下地区个地方个话语才是正宗杭州话，因为太平天国个辰光把杭州人都杀光了，只留下那边十八家人口。必过箇两种说法侪呒啥证据。

## 使用人口
杭州独特个历史让杭州话搭周边吴语差别蛮大，使用范围弗出杭州远郊。老早统计讲使用人口在120万左右。弗过老一辈人口消亡搭新一辈“杭州人”弗会杭州话个趋势下，迭个数字目前弗会超过100万。

## 现状
杭州话讲个人本身就少，加上外来人口暴涨。箇卯杭州话语箇形势不大好。需要杭州人、对杭州方言、杭州文化有认同个人们共同去保护，去传承。
允常

史籍当中有“有越侯夫谭，子曰允常，拓土始大，称王”、“越之兴猫自元常”个记载，搿点侪弗是瞎讲个。允常是春秋时期越国个君主，夫谭死后继承为君主，前497年允常死脱哉。允常个倪子就是之后个春秋霸主勾践。允常死脱以后，勾践继位。
## 评价
越国建国始于无余，经过一千多年。到越王允常个辰光，再开始逐渐强盛起来。《史记·越世家·正义》引《舆地志》曰：“越侯传国三十馀叶，历殷至周敬王时，有越侯夫谭，子曰允常，拓土始大，称王，春秋贬为子，号为于越。”《吴越春秋》卷六也记载:“越之兴自元(允)常矣”。允常是越国历史浪第一个比较有作为个君主，是越国霸业活动个奠基人。
甲型流感病毒H7N9亚型

**H7N9**（**Influenza A virus subtype H7N9**，写成功**A(H7N9)**或者**H7N9**）是一种甲型流感病毒，是禽流感病毒或者禽流感病毒个一种亚型。

H7N9原本属于低致病性个感冒病毒，弗大会得死人个。人类過牢甲型流感H7N9病毒个病例是勒中国江南地区第一趟发现个。2013年再发现人也会過牢 。可能病毒已经出现之基因改变或基因洗牌，变成之高致病性禽流感哉。 

## 病毒
病毒基因有八节（HA搭NA是从H7N9禽流感病毒来个，6个内部片段﹝分别是PB2、PB1、PA、NP、MP、NS﹞来源于H9N2禽流感病毒），其中H7个部分是从浙江个野鸟来个，N9个部分是从韩国个野鸟来个，其它六节应该是长江以北来个。

基因序列分析显示, 箇种病毒对神经氨酸酶抑制剂比较敏感。

## 传播方式
勒箇以前个研究显示，H7N9病毒会勒禽类当中传播，但弗会让禽类出现症状，而H5N1倒是会让過牢个禽类死脱个，所以追踪H7N9勒禽类当中个传播更加困难。世界卫生组织认为，H7N9病毒“弗大可能”勒人群当中大流行，目前还呒没箇种病毒勒人际间传播个证据。而目前，对确诊病人个密切接触者个医学观察，也朆出现畀病人過牢个情况。

## 高危人群
中国国家卫生和计划生育委员会认为，现阶段高危人群主要是从事禽类养殖、销售、宰杀、加工业者，以及勒发病前一个礼拜之内接触过禽类个人。

## 症状
初期会出现咳嗽、发寒热个症状，过后发展成肺炎，还会呼吸困难。

箇种毛病潜伏期一般勒7日天以内，病人一般表现为流感箇浪个症状，像发寒热，咳嗽，少痰，有种辰光还会头痛、肌肉酸痛搭全身弗适意。重症患者病情发展迅速，表现为重症肺炎，体温大多维持勒39℃以上，出现呼吸困难，有种辰光还会咯血痰；有可能快速发展出现急性呼吸窘迫综合征、纵隔气肿、脓毒症、休克、意识障碍还有急性肾损伤等。
太湖

**太湖**，中国五大淡水湖之一，是乃朝第二大个淡水湖，立在江苏省个南面，替浙江省北面交界。大部分水域勒苏州市，有“包孕吴越”之称。周边主要城市有苏州市（吴江）、无锡市（宜兴）搭湖州市（长兴）。太湖是吴越文化个重要发源地。

## 介绍
太湖是吴越第一大湖，中国第二大淡水湖，勒嘞江苏省南面，浙江省北面，行政浪大部分隶属于苏州市。湖面海拔3．33米，最深达4.8米，周近400公里，面积2338平方公里（三万六千顷）。湖中有大小岛屿48个，连同沿湖半岛山峰，共有72峰。以鼋头渚、三山、洞庭东山、西山、马迹山最有名，组成一幅山外有山，湖中有湖，山峦连绵，层次重叠个壮丽天然图画。沿湖有著名个无锡山水、苏州园林、古吴名迹、宜兴洞天世界，形成之闻名中外个太湖风景区。为全国重点风景名胜区。

太湖古称震泽、具区，又称笠泽、五湖。

太湖周边个水系最后流到长江，京杭大运河也通过太湖。

## 太湖周边风景区
《太湖风景名胜区规划》编制勒1983年，1986年经国务院同意批准。经国务院同意批准个太湖风景名胜区规划总面积有3091平方公里，当中景区面积有888平方公里，外围保护地带面积2203平方公里。太湖风景名胜区由13个景区、2个独立景点组成。苏州市有8个景区，分别是市区里向个木渎、石湖、光福、东山、西山、甪直景区，吴江市个同里景区，常熟市个虞山景区；无锡市有5个景区，分别是市区个梅粱湖、蠡湖、锡惠、马山景区，宜兴市个阳羡景区；无锡市还有2个独立景点，分别是泰伯庙、泰伯墓。
*湖州：太湖乐园
*无锡：鼋头渚、蠡园
*苏州：苏州西山风景区、苏州东山风景区、太湖国家湿地公园

## 註釋

## 參考資料

## 外部連結
杭州湾

**杭州湾**勒浙江省东北面，西起澉浦—西三闸断面，东到扬子角—镇海角连线。有钱塘江注入，是一个喇叭形海湾。湾口大概宽95千米，从口外望口内慢慢较变狭，到澉浦为20公里。海宁一带只有3千米宽。
## 介绍
杭州湾勒嘞北半球太平洋西岸，中国大陆海岸线中段，浙江省搭上海市之间。俚西起浙江海盐县澉浦镇搭慈溪之间个西三丰收闸断面，搭钱塘江水域为界；东到上海扬子角-宁波镇海连线，搭舟山、北仑港海域为邻；南连宁波市，北接上海市跟嘉兴市。
## 參看
* 杭州灣跨海大橋
* 嘉紹大橋
* 杭州灣溼地
* 杭州灣新區
## 註釋

## 參考資料

## 外部連結
钱塘江

**钱塘江**是浙江省个第一大河，也是吴越地区顶顶重要个河流。发源于安徽黄山，流经安徽、浙江两省，古名“**浙江**”，也叫“**折江**”或“**之江**”，最早出现勒《山海经》浪，是吴越文化个主要发源地之一。河流全长688千米，流域面积5.56万平方千米，年均流量442.5亿立方米，河口潮汐水力资源理论蕴藏量为472万千瓦特。

新安江搭兰江是钱塘江个源头，勒上海浦东新区搭宁波市、舟山市嵊泗县之间注入东海，其中杭州附近河段，也畀称为“之江”。
## 干流

新安江水库以上为上游。新安江水库到富春江水库为中游。富春江水库以下为下游：

上源冯村河流经皖南山地，到休宁县鹤城，搭源出怀玉山五股尖个梅溪源会合后，称大源溪。大源溪沿途汇纳个诸支流源短流急。从休宁县流口合小源河到屯溪间称率水。到屯溪纳支流横江后称渐江，勒歙县浦口，练江从北面注入。浦口到浙江建德县梅城镇间称新安江。勒歙县街口以下属山溪性河流。 
新安江流到梅城，接纳支流兰江、桐江，三江会合成“丁”字形。兰江是钱塘江最大支流个一段，上游马金溪源出安徽休宁县南部青芝埭尖北坡。到衢州双港口纳江山港间称常山港。常山港大部分侪勒山区里流。衢州市到兰溪称衢江，兰溪到梅城间称兰江。衢江流经金衢盆地，河道宽广，水深流慢，出金衢盆地，河床渐见深邃。桐江是梅城到桐庐个一段支流，梅城以下大概7千米个乌石滩起，进入七里泷峡谷，峡谷全长大概22千米。富春江水库建成后，七里泷江面展宽，原浅滩没入水中；兰江、桐江部分河道形成水库。出七里泷后，江面开阔。 
受潮水影响，属钱塘江河口区。由桐庐到萧山县闻堰称富春江，河床开阔稳定，水流缓慢，堆积显著，河漫滩发育，基本弗受海域来沙影响。闻堰到杭州闸口段，河床宽浅而河道迂回曲折，形状像“之”字，又称之江。闸口以下再开始叫钱塘江，后泛指全河，涌潮汹涌。澉浦以下为杭州湾。

## 钱塘江潮
首先，杭州湾呈喇叭形，口大肚小。钱塘江河道从澉浦往西，急剧变窄抬高，让河床个容量突然缩小，大量潮水拥入交关狭个河道，潮头受到阻碍，后头个潮水又急速推进，让潮头陡立，发生破碎，出现壮观场面。但不过，河流入海口是喇叭形个河有弗少，但能形成涌潮个河口是交关少个，学者认为，涌潮个产生搭河水流速跟潮波速度个比值有关，要是两者个速度相近，有利于涌潮个产生，要是两者个速度相差相当大，就弗能形成涌潮。

## 跨江大桥
钱江一桥（钱塘江大桥，一条铁路线） 

钱江二桥（彭埠大桥，两条铁路线）
 
钱江三桥（西兴大桥） 

钱江四桥（复兴大桥）
 
钱江五桥（袁浦大桥）
 
钱江六桥（下沙大桥） 

钱江七桥（之江大桥）
 
钱江八桥（九堡大桥）
 
钱江九桥（江东大桥） 

钱江铁路新桥（四条铁路线） 
## 过江隧道
庆春路过江隧道

钱江隧道
长江口

**长江口**是长江勒东海入海口个一段水域，从江苏江阴鹅鼻嘴起，到入海口个鸡骨礁为止，大概232公里。

## 演变
长江三角洲是冲积平原，长江个河口也一直来变化。2000年前，长江入海口勒今朝个扬州、镇江附近。到公元3世纪，长江入海口勒江阴一代。到之唐武德元年（618年），崇明岛开始形成，从搿许辰光河口畀分为南北两支。19世纪后期，长兴岛、横沙岛慢慢较露出水面，后来又形成之九段沙。

## 水道命名

长江口水道由各大岛屿分隔成几隻分支，从上游到下游依次是：
* 崇明岛以北叫“北支”，崇明岛以南叫“南支”；
* 南支水道来勒长兴岛一分为二，北面叫“北港”、南面叫“南港”；
* 南港水道来勒九段沙再一分为二，北面叫“北槽”、南面叫“南槽”。
南支水道—南港水道—北槽水道一线是长江口个主要航道，水深约莫7米。

## 参见
*2020年长江口碰撞事故
* 崇明岛：东滩
* 青草沙：青草沙水库
* 长兴岛
* 横沙岛
* 鸡骨礁
* 佘山岛
* 九段沙（浦东新区）

## 参考
天目山

**天目山**勒浙江省西北面，东北-西南走向，东起湖州，靠太湖平原，西到浙皖交界处，遥望黄山，长200公里，大概60公里宽。

古称“浮玉山”。《山海经·南次二经》：“浮玉之山，北望具区（即太湖），东望诸𣬈（待考）”。

天目山由粗面岩搭流纹岩等构成。分为东西两支，主峰清凉峰勒嘞临安市搭安徽绩溪交界处，海拔1787米；临安市境内还有西天目山海拔1505米，东天目山海拔1479米，以搿两个峰为核心建有天目山国家级自然保护区。

## 历史
东汉道教大宗张道陵出生勒天目山而且勒搿搭修炼之多年，现在有遗迹“张公舍”；梁代昭明太子萧统隐居勒天目山太子庵分经读书，留有“洗眼池”、“太子庵”等景点；唐代李白、宋代苏轼、元代张羽、明代刘基等文人墨客侪上天目山游览留下优美个诗章。现存“太白吟诗石”等人文景观；清代乾隆皇帝也上山揽胜，赐封“大树王”，搭天目山留下之丰富个人文景观。
天目山佛教从东晋传入，已经有1500多年个历史哉，是佛教名山之一，有“天目灵山”之称。鼎盛个辰光全山有寺院庵堂50几座，僧侣几千个。1279年造个狮子正宗禅寺搭1425年造个禅源寺，侪是江南名刹。天目山是韦陀天尊者道场。
江東

**江东**，是一個地理概念，但不过唐朝以后就用个弗多哉。也称江左，字面丄是指长江以东地区。长江勒九江望南京搿段水道是西南望东北走个，以前中原进入吴地个主要渡口就勒搿搭，中原人侪勒搿搭东渡进入吴地，就拿大江以东个地区称为“江东”。三国两晋开始江东以文化繁荣、经济发达著称，到唐以后江东个讲法就逐渐畀江南取代哉。宋朝个辰光江南东路简称江东，首府勒江宁府（今朝南京市）。
天台山（浙江）

**天台山**（吴拼：Thiae-Thai Sae），主要分布在玱朞浙江省台州市天台县境内，是甬江、曹娥江搭灵江个分水岭。山体大概是东北-西南走向，南连仙霞岭；主峰华顶山，在天台县城东北，由花岗岩组成。

天台山悬崖、峭壁、飞瀑等名胜多险，大八景小八景也邪气出名。另外，著名个旅游景点有：国清寺，华顶山七十二峰，石梁飞瀑，高明寺，赤城山，寒山湖，龙穿峡，还有百丈坑（琼台仙谷）。同时，天台山也是佛教天台宗，道教南宗个发源地，因为活佛济公生在此地咾出名。

## 山上向个寺院
国清寺 大慈寺 天封寺 真觉寺 方广寺 高明寺 华顶寺

## 看看別樣
*天台宗 —— 智者大師智顗來天台山創立个佛教宗派。
刘濞

刘濞（前216年－前154年），沛县人，汉高祖刘邦个阿侄，刘邦个阿哥刘仲个倪子，畀刘邦封为吴王。汉景帝个辰光，发动七国之乱谋反，兵败，畀人杀脱。
## 生平
汉高祖十一年乙巳（前196年）年满廿岁个刘濞封为沛侯，英布造反个辰光，刘濞做之骑将，跟之刘邦打败之英布。

刘濞从军有功，汉高祖又顾及吴地民风彪悍，要选壮王来镇，汉高帝十二年丙午（前195年），刘邦怕江东人不服皇权，就封刘濞为吴王。
高祖又改当年刘贾所封个荆国为吴国，统辖东南三郡五十三城。到底汉朝个吴国定都勒哪搭，史料侪呣没畀出确切个讲法，现在已经弗大可能查清哉。

汉文帝个辰光，刘濞个倪子吴国世子刘贤，勒京城长安搭皇太子刘启着棋个辰光发生之争执，后来吴世子对太子弗敬，刘启就发火哉，俚拿棋盘敲刘贤个头，刘贤就畀俚抲杀脱哉。汉文帝敕命拿吴世子个遗体送回吴国安葬，到之吴国，吴王刘濞大怒，说道：“天下侪是刘家个，死勒长安就埋勒长安，啥体送回吴国埋葬！”就又拿遗体送回长安埋葬，以示对朝廷个弗满。
汉景帝登基，采纳御史大夫晁错个建议，削夺王国封地，刘濞谋划之“清君侧”个策略，以诛晁错为名，联合楚国、赵国几个国家一淘叛乱。勒景帝前元三年丁亥（前154年），带领七个诸侯国个军队公开叛乱，史称七国之乱。后来汉景帝只好拿晁错杀脱，但不过还是弗能平息七国之乱。最后汉朝派周勃个倪子周亚夫为帅，拿七国个军队击败，刘濞兵败投奔东瓯国，后来东瓯王弟“夷鸟将军”拿刘濞杀脱哉。

七国之乱平息后，朝廷保留之楚国，但弗许德侯继承高祖兄弟刘仲个祀，封国吴国就废除脱哉，吴国从此灭亡。
诸樊

诸樊（？－前548年），《春秋左氏传》附带个《春秋》经文浪记载俚个名字叫遏，《春秋公羊传》搭《春秋穀梁传》附带个《春秋》经文也写作谒，金文铭文作姑发者反、姑发反，是寿梦个倪子。前561年九月，寿梦死脱，俚继承之王位，在位13年（前560年－前548年）。

《春秋左氏传·襄公二十五年》记载公元前548年，秋，楚国令尹屈建带领军队讨伐舒鸠，吴国救舒鸠，楚国军队打败吴国军队。灭脱之舒鸠。十二月，吴王诸樊讨伐楚国，进攻巢国国都个城门个辰光，中箭而死。
僚

吴王僚（？－前515年），姓姬，名僚，又叫州于。《春秋公羊传》讲俚是吴王寿梦个庶长子，但不过《史记》、《吴越春秋》讲俚是余昧个倪子。春秋个辰光吴国第廿三个君主（前526年─前515年在位）。后来畀俚个阿侄公子光个刺客专诸刺杀。

## 生平
余眛四年（前527年），余眛死脱，想传位畀公子季札。季札避让，逃出去哉，僚继位为王。

王僚二年（前525年），公子光带兵讨伐楚国，畀人打败，还拿吴先王个舟也丢脱哉。公子光怕得罪，就偷袭楚军，拿王舟‘余皇’抢转来再回军。

王僚五年（前522年），楚国流亡出来个伍子胥逃到吴国，公子光以客礼来招待俚。公子光是诸樊个倪子。俚认为：“吾父兄弟四人，当传至季子，季子即不受国，光父先立。即不传季子，光当立”所以暗中结纳贤士，好来袭击僚。

王僚八年（前519年），公子光征伐楚国，打败楚军，拿楚太子建个娘接回吴国。借势北伐，打败陈、蔡个军队。

王僚九年（前518年），楚国边城卑梁氏少女搭吴国边城女子抢采桑叶，两家人家互相攻杀，两国边邑官长听说过后，互相发兵进攻，吴国边邑灭脱。吴国大怒，派公子光又征伐楚国，攻克居巢、钟离两城再转去。

伍子胥逃到吴国个辰光，向吴王僚陈述之伐楚个好处。公子光说：“胥之父兄为僇于楚，欲自报其仇耳。未见其利。”伍子胥再明白公子光有别个目的，伍子胥介绍一个叫专诸个勇士畀公子光。公子光相当高兴，拿伍子胥做宾客对待。伍子胥退居郊外耕作，等待专诸成功。

王僚十二年（前516年）冬，楚平王死脱。

王僚十三年（前515年）春，僚借楚国有国丧攻伐楚，派公子掩余、烛庸包围楚国个六、灊二邑，派季札出使晋国，观察诸侯个动向。但不过楚国派兵断之俚个后路，吴兵弗能回国。公子光讲：“此时不可失也。”告诉专诸：“不索何获！我真王嗣，当立，吾欲求之。季子虽至，不吾废也。”专诸讲：“王僚可杀也。母老子弱，而两公子将兵攻楚，楚绝其路。方今吴外困于楚，而内空无骨鲠之臣，是无奈我何。”公子光讲：“我身，子之身也。”

四月丙子，公子光勒地下室埋伏之甲士，然后宴请僚。僚派兵立勒旁边，从王宫到公子光窝里，公子光窝里大门、台阶、屋门、坐席旁边，侪立满之僚个亲兵。僚到之后，公子光以脚浪有毛病为借口，进之地下室，派专诸拿匕首囥勒烤鱼肚皮里，假装上菜。专诸拿鱼送到僚门前，从鱼肚皮里拿出匕首刺向僚，僚当场就死脱哉，但不过左右卫士也拿专诸杀脱。公子光自立为王，也就是阖闾。封专诸个倪子为卿。

季札回到吴国，讲：“苟先君无废祀，民人无废主，社稷有奉，乃吾君也。吾敢谁怨乎？哀死事生，以待天命。非我生乱，立者从之，先人之道也。”就到僚个墓浪，回报之完成外交任务个经过，痛哭一番，之后回朝廷等待新君个命令。公子掩余、烛庸听说公子光自立为王，就投降之楚国，畀楚王封勒舒地。
余祭

余祭（－前544年），姓姬，《春秋左氏传·襄公三十一年》称之为戴吴，寿梦个倪子，诸樊个兄弟。前548年十二月，诸樊死脱，俚继承之王位，在位时间4年（前547年─前544年，《史记》作前547年─前531年，搿处从《左传》）。

在位期间碰着齐国相国庆封来投靠，就畀俚朱方县当奉邑，再拿囡鱼嫁畀俚，让俚变得比勒齐国个辰光更加富有。后来楚灵王召集诸侯攻打朱方，吴国反击个辰光占领之棘、栎、麻三城，之后楚国又攻打吴国两次，第一次打到雩娄，第二次勒干谿畀打败。

最后勒看船个辰光，畀越人俘虏当守门人杀脱哉。
余眛

**余眛**（？－前527年），《春秋左氏传》附带个《春秋》经文浪记载俚个名字叫**夷末**，《春秋公羊传》附带个《春秋》经文写作**夷昧**，寿梦个儿子、余祭个兄弟。前544年五月，余祭死脱，俚继承著王位，在位时间17年（前543年－前527年，箇处从《左传》，《史记》作前530年─前527年）。
无疆

无疆（－前306年）是战国个辰光越国个君主，勾践六世孙，《史记索隐》称之为无颛个兄弟。无颛死后继承为君主，前342年到前306年在位37年，之后楚攻越，无疆战败畀人杀脱殉国。
无颛

无颛（？─前343年），古本《竹书纪年》称菼蠋卯，是战国个辰光越国个君主，无余死脱以后继承为君主，前360年到前343年在位18年。
无余

**无余**（？─前361年），古本《竹书纪年》称俚为无余之、莽安，《越世家》称之侯，是战国个辰光越国个君主，无余是错枝个族人，俚个君主错枝让位后继承为君主，前372年到前361年在位12年。

卿大夫寺区平定内乱，因为越王错枝力求逃离王位，所以第二年大夫寺区立无余之为越王。
错枝

错枝（？- ？）一作孚错枝，《庄子》称王子搜，是战国个辰光越国个君主，诸咎死脱以后由吴地个越国人立为君主，前374年到前373年在位2年。

因为越国内乱，三个国君，也就是越王不寿、越王翳、诸咎侪勒内乱中畀人杀脱。王子搜非常怕，逃到丹地个洞里向畔起来。卿大夫寺区平定内乱，而越国呣没国君，大臣们请求王子搜即位，还是弗肯出任越君，也进之丹地个洞里向。王子搜还是弗肯出来，越国人就以烟薰个办法迫使俚出来，畀人推举为越王。王子搜小心意意个登上车，对之天浪大声呼喊讲：“君位啊！君位啊！还是弗可以交畀我个！”之后也弗断来逃离搿个王位，所以第二年大夫寺区立无余之为越王。
翳

越王翳（？─前375年）又称越王不光、越王授，是战国个辰光越国个君主，朱勾死脱以后，太子翳即位为君主，前410年到前375年在位36年。俚在位期间，越国依然称霸中原；晚年内外局势恶化，霸业逐步衰败，只好返回江南。俚畀人杀脱以后，越国陷入之内乱外患个动荡时期。
## 生平

王翳七年(前404年)，越王翳凭借强大个军事实力，趁齐国执政者田和个地位还弗穏固个辰光，发兵讨伐齐国。搿许辰光，缯国（今朝山东枣庄）倚仗齐国个势力，轻视越国。越王翳听之过后大怒，下令讨伐缯国，一战拿俚攻灭。

王翳二十年(前391年)，齐国田和拿齐康公迁到海岛浪，夺取整个齐国。越王翳发兵进逼齐国边境，齐国大将向田和请求反攻越军。田和经过考虑之后回答：“先君有遗令曰：无攻越！越，猛虎也！”弗敢搭越国正面交战。王翳廿五年(前386年)，周安王正式承认田氏齐国为诸侯，田齐虎视越都琅琊（今朝连云港）。越国面对齐、楚日益强盛，勒中原难以维持霸权；而吴国旧贵族侪想要复仇，板调加强防备。琅琊远离江南，军队搭物资运输侪交关困难。权衡再三，勒王翳三十三年(前378年)迁都吴（今朝苏州），加强对吴越地区个控制。同时，北方个越人开始大批返回江南，有种开始迁居到岭南。但不过，越国呣没放弃琅琊，还是拿俚作为北方都城。

王翳三十六年(前375年)，越王翳个兄弟豫，为之继承王位，连续谋害三个王子。过后，豫又挑唆越王，企图除掉太子诸咎，畀越王拒絶。七月，诸咎担心自家个处境，索性带领军队拿豫赶走，又包围王宫，发动宫廷政变。越王翳畀诸咎杀脱。十月，越国人杀脱太子诸咎，越国开始内乱。勒吴地个越国人拥立诸咎个倪子错枝做越王。第二年，越国卿大夫寺区平定内乱，拥立无余之做之越王。

近年来出土个越王青铜剑当中，又以越王翳在位期间所制作个数量最多。
诸咎

**诸咎**（？－前375年），战国个辰光越国国王越王翳个太子。翳三十三年（前378年），越国衰落从琅琊迁都到吴（今朝苏州），越国衰落。翳三十六年（前375年），越王个兄弟豫谋夺王位，连续杀脱翳个三个倪子。豫鼓动哥哥再要杀脱太子诸咎，越王弗听。七月，诸咎担心自家，带领军队赶走之豫，又包围王宫，杀脱越王翳。越王翳临死个辰光讲后悔弗听豫个闲话朆拿诸咎杀脱。十月，越国人杀脱太子诸咎，越国开始内乱。勒吴地个越国人拥立错枝做越王。第二年，越国大夫寺区平定内乱，拥立无余之为越王。《庄子》所讲个“越人三世弑其君”就是指箇桩事体。
朱勾

**越王翁**（？－前411年），别名**越王州勾**，或**越王朱勾**，是战国辰光越国个君主，越王不寿个太子，杀脱著俚个爷自立为君。朱勾是越王勾践之后国势最强个君王，墨子曰：“今天下好战之国，齐、晋、楚、越。……今以并国之故，四分天下而有之。”箇兴光中原诸侯以齐、晋、楚、越四国最强。

## 生平
前期越国搭楚国为著争夺土地搭霸权，双方矛盾弗断加深，连年勒长江浪发生舟战。后来楚恵王为著搭越国争夺泗水流域，借鲁国人公输般发明个钩拒，多次打败越国。

公输般又帮楚国造著云梯，准备进攻宋国。墨子兼程赶到楚国郢都，先说服公输般，又对楚惠王阐述兼爱、非攻，再搭公输般模拟攻防比试，让楚惠王放弃著攻宋个计划。墨子返回鲁国过后，越王朱勾仰慕墨子，打算拿故吴之地五百里封畀墨子，请俚到越国来辅佐自家；墨子重义而推辞，弗肯接受。

越王朱勾勒前414年、前413年，出兵吞并滕国（今朝山东滕州）、郯国（今朝山东郯城）两个小国，俘虏郯国君主鸪。前411年死脱，在位37年，由太子翳即位。
鹿郢

越王与夷（?－前458年），一名鹿郢，又叫于赐，史记浪个名字是鼫与，是春秋战国个辰光越国个君主，越王勾践死脱以后继承为君主，励精图治，带领越国成为之一个大国。俚也是春秋列国个霸主。前463年到前458年在位6年。
不寿

不寿（？─前448年）是战国个辰光越国个君主，鹿郢死脱以后继承为君主，前457年至前448年在位10年，前448年，越国发生宫廷政变，越王不寿畀太子朱勾杀脱。
范蠡

**范蠡**，字**少伯**，又叫**鸱夷子皮**或者**陶朱公**，早年住勒楚国个辰光，还朆出仕，人称范伯。以经商致富，广为世人所知，后代弗少生意人侪供奉俚个塑像，作为财神。俚还畀当作南阳范氏个先祖。

春秋楚国宛地三户邑（今朝河南南阳淅川县大石桥乡到寺湾镇间）人，是历史浪早期著名个政治家、军事家搭经济学家。俚出身贫寒，但天资聪明，年青个辰光，就交关有学识哉。范蠡个著作今朝侪已经寻弗着哉，计有《兵法》搭《养鱼经》搿两本书，勒《文选》当中也可以看见搿两本书个引句。

## 生平
周景王廿四年（公元前496年），吴国搭越国发生之槜李之战（今朝浙江嘉兴），吴王阖闾阵亡，因此两国结怨，连年战乱弗断，周景王廿六年（前494年），阖闾个倪子夫差为之搭俚个爷报仇搭越国勒夫椒（今朝苏州太湖里）决战，越王勾践大败，只剩下来5000兵卒逃进之会稽山。范蠡就勒勾践穷途末路个辰光投奔越国，“人待期时，忍其辱，乘其败……”“持满而不溢，则于天同道，上天会佑之；地能万物，人应该节用，这样则获地之赐；扶危定倾，谦卑事之，则与人同道，人可动之。”俚向勾践慨述“越必兴、吴必败”个断言，进谏：“屈身以事吴王，徐图转机。”畀拜为上大夫以后，俚陪同勾践夫妇勒吴国做之三年个奴，“忍以持志，因而砺坚，君后勿悲，臣与共勉！”
三年过后回国，俚搭文种拟定兴越灭吴个办法，是越国“十年生聚，十年教训”个策划者搭组织者。范蠡服侍越王勾践廿几年，成就之越王霸业，畀尊为上将军。

范蠡认为勒自家有功于越王个情况下头，难以久居，“飞鸟尽，良弓藏；狡兔死，走狗烹”。俚晓得勾践搿个人“长颈鸟喙”，可以共患难，难以同安乐，就搭西施一淘泛舟齐国，变姓名为鸱夷子皮，带领倪子搭门徒勒海边浪结庐而居。着力垦荒耕作，兼营副业经商，呣没几年，就积累之数千万家产。俚仗义疏财，施善乡梓，范蠡个能力畀齐王赏识，齐王拿俚请进国都临淄，拜俚为相国。范蠡讲：“居官致于卿相，治家能致千金；对于一个白手起家的布衣来讲，已经到了极点。久受尊名，恐怕不是吉祥的征兆。”三年过后，俚拿相印还畀齐王，散尽家财畀知交搭老乡。

## 治军思想
范蠡个军事宗旨：强则戒骄逸，处安有备；弱则暗图强，待机而动；用兵善乘虚蹈隙，出奇制胜。为后世称道并沿用。范蠡著名个经济思想：“劝农桑，务积穀”、“农末兼营”、“务完物、无息币”、“平粜各物，关市不乏，治国之道也。”、“夏则资皮、冬则资絺、旱则资舟、水则资车，以待乏也。”等到今朝还对现代个经济建设有积极意义。
文种

文种（?－前472年），名会，字子禽，楚国郢（今湖北省江陵北）人，勒荆平王个辰光曾经做过县令。春秋末期著名个谋略家。越王勾践个谋臣，为勾践灭吴制定之“伐吴七术”个七种方案，搭范蠡一淘为勾践复国立下巨大功劳。前472年，灭吴后，弗听范蠡个劝告，继续留下来为臣。

## 文种之死
范蠡弗舍得看见文种畀人杀脱，从齐国发书畀文种：“飞（蜚）鸟尽，良弓藏；狡兔死，走狗烹。越王为人长颈鸟喙，可与共患难，不可与共乐。子何不去？”。文种读完就称病弗朝，但不过畀人家诬陷有谋反之心，勾践就赐之一把剑畀文种讲：“子教寡人伐吴七术，寡人用其三而败吴，其四在子，子为我从先王试之。”文种晓得勾践容弗落自家，自杀死脱哉。

## 文种思想
俚个治国之道是“爱民”搿两个字：利之无害，成之无败，生之无杀，与之无夺，乐之无苦，喜之无怒。文种总结商周以来征伐经验，提出伐吴九术。其九术为：一曰尊天地，事鬼神；二曰重财帛，以遗其君；三曰贵籴粟缟，以空其邦；四曰遗之美好，以为劳其志；五曰遗之巧匠，使起宫室高台，尽其财，疲其力；六曰遗其谀臣，使之易伐；七曰强其谏臣，使之自杀；八曰邦家富而备器；九曰坚厉甲兵，以承其弊。
伍子胥

**伍子胥**（－前484年），名员，字子胥，以字行。春秋个辰光楚国椒（今安徽阜南焦坡镇）人，后来吴国拿俚封勒申，所以又叫申胥。伍子胥个先袓伍举，以正直进谏楚庄王而得名声，所以俚个后代勒楚国也蛮有名声。
## 生平
伍子胥个爷伍奢是楚国太子建个太傅，太子建畀奸人诬陷，伍奢也受到之牵连。伍奢坐牢监个辰光，楚平王要伍子胥搭俚个阿哥伍尚来救，弗然就杀脱俚哚个爷。伍子胥晓得楚平王想杀脱俚哚父子，劝俚个阿哥伍尚覅去，留有用之身替父报仇，但不过伍尚弗舍得看之俚个爷畀人杀脱还弗救，还是去救，果然弗久就搭伍奢一淘畀人杀脱哉。

搿许辰光伍子胥想要逃到吴国去，但不过路途忒远，只好放弃。之后俚因为太子建勒宋国，就去投靠俚哉，但宋国内乱，只好搭太子一淘奔郑。勒郑国，太子建为之搭晋国联合谋反个意图畀郑定公晓得而畀人杀脱，最后子胥只好带之太子建个倪子一淘投奔吴国。途中经过陈国想要出昭关到吴国，昭关守卫勒嗨到处捉俚哚，两个人只好徒步逃脱。

伍子胥逃出楚国过后，白天躲藏，夜里赶路，弗久就生毛病哉，搿许辰光身浪也呣没铜钿，只好勒路边浪讨饭。后来畀吴国公子光发现并任用。

勒吴国，伍子胥结交专诸搭要离，让专诸刺杀吴王僚，让公子光成为之吴王阖闾；之后又让要离刺杀吴王僚个倪子庆忌。

阖闾重用伍子胥，再用伍子胥发掘个孙武来做元帅，发兵击败楚国，破楚首都郢；子胥掘楚平王墓，鞭尸三百，报父兄之仇。

前496年，阖闾搭越王勾践打仗，中箭，阖闾脚拇趾头受之伤，伤重弗治，死前喊倪子夫差，覅忘记脱杀父之仇。托伍氏辅佐少君，封俚最高爵位，称相国公。

夫差继位过后，打败之越国，越王勾践投降，伍子胥认为应该一举消灭越国，但不过夫差听之伯嚭个谗言，弗听“联齐抗越”个主张，前484年赐死伍子胥，送之一把剑畀伍子胥喊俚自杀。子胥勒愤恨之余，留下遗言，要窝里人勒俚死托以后拿俚个眼睛挖出来，挂勒东城门浪，要亲眼看看越国军队灭脱吴国。

吴王夫差极怒，五月初五拿伍子胥个尸首用鸱夷革裹好丢勒钱塘江里向。后来吴国果然畀越王勾践灭脱，夫差羞于勒阴间看见伍子胥，用白布蒙牢双眼过后再举剑自尽。

伍子胥有一个倪子托畀齐国个鲍氏，后来别为王孙氏。
寺区

寺区，战国个辰光越国重臣，官拜大夫。辅佐之越王翳、错枝、无余等好几个越王
## 生平
寺区勒越国做官个辰光，越国已经开始衰落。越王朱勾通过政变，谋杀之俚个爷越王不寿，夺取之王位，搿也为之后越国个内乱埋下之伏笔。朱勾死后，俚个倪子翳继位。搿许辰光，越国国力弗断衰败，越王翳只好拿首都从琅琊迁回江南个吴（今朝苏州）。越王翳晚年越国国势进一步恶化，最终俚也畀俚个倪子诸咎杀脱，称为“诸咎政变”。但不过第二年就畀大夫寺区平定，诸咎畀渠除脱。越国立错枝为越王，但错枝因为越国内乱，连牢三个国君畀人杀脱，也就是越王不寿、越王翳、诸咎。俚觉着怕，逃到丹地个洞里向畔起来。寺区就用烟薰个办法逼俚出来，错枝畀人推举为越王。但错枝一直努力推避王位，第二年卿大夫寺区又立无余为越王。
## 亲眷
寺区有一个兄弟，但姓名已经难以查实。无余十二年（前364年）寺区个兄弟拿越王无余杀脱，让无颛成为之越王。
孙武

**孙武**（公元前535年 - ？），孙氏，名武，字长卿。出自妫姓或者姬姓，后人尊称俚为孙子、兵圣。中国古代著名军事家，今朝勒山东、苏州等地，还有供奉孙武个庙，弗少侪叫兵圣庙。
## 生平

孙武是春秋末期齐国人，出身勒齐国世族田氏，祖先是陈国宗室后来归附齐国个田完，田完个曾孙田桓子有个倪子叫陈书，因为讨伐莒国有功，畀齐景公赐姓孙，改名孙书，封勒乐安作为食邑，是妫姓孙氏个始祖。孙书个倪子孙凭养之孙武。
孙武年纪轻个辰光读之古代军事典籍《军政》，了解黄帝战胜四帝个作战经验还有古代名相伊尹、姜尚、管仲个用兵策略。大概公元前517年，孙武因为受弗了齐国攻争频繁，就离开故乡千乘，到之吴国，勒吴国认得之逃难到吴国个伍子胥，从此变成之朋友。

孙武到之吴国以后，就住勒吴国都城姑苏（今朝苏州）城郊个穹窿山，以务农为乐，勒搿许辰光写成之《孙子兵法》。《孙子兵法》畀尊为世界第一兵书、兵学圣典。

公元前515年，阖闾刺杀吴王僚而即位，孙武意识到阖闾是个有作为个君主，就勒公元前512年，请伍子胥引荐，拿俚个著作《孙子兵法》十三篇送畀阖闾看。吴王阖闾看之过后非常赏识孙武，拜孙武为最高统帅上将军。

公元前512年，孙武刚刚做之将军就帮吴王灭脱楚国个两个保护国钟吾国搭徐国，吴王想乘胜进攻楚国，但不过孙武制止，认为吴军已经疲惫，弗宜再战，吴王只好引兵回国。弗久，伍子胥提出“疲楚误楚”之略，轮番骚扰楚国六年，让楚军认为吴国只敢骚扰，弗敢进攻，放松之警惕。

公元前506年，楚国进犯吴国个保护国蔡国，蔡国问吴国求救，唐国也帮吴国进攻楚国。吴王倾国之力，阖闾亲自带之俚个兄弟夫概、伍子胥、孙武搭伯嚭等领3万吴军奇袭楚国。孙武认为兵贵神速，所以领3500精兵采取迂回战略，避实击虚，勒蔡、唐两国帮助之下，拿下之楚国北面个三个险隘，进抵汉水东岸。

搿许辰光楚昭王大惊，派出囊瓦、沈尹戍等人领兵抵抗吴军。沈尹戍建议主将囊瓦领主力拖牢吴军，自加领兵往方城迂回到吴军侧后，断脱俚哚个退路，封牢三个险隘，再前后夹击吴军，消灭俚哚，本来搿条计策可以成功打败吴军，拯救危急个楚国，但不过囊瓦畀部下挑拨怂恿，贪功之下勒沈尹戍往方城之后改变策略，渡过汉水，弗等沈尹戍包抄吴军侧后，就发动攻击。孙武看见俚渡过汉水攻击，就假装后退，退到大别山，楚军勒吴军后退个辰光连牢打之几场仗，侪输脱，楚军士气弗断下降。

孙武看见楚军处于被动，勒柏举搭楚军决战，阖闾个兄弟夫概进谏:“囊瓦弗受楚人支持，楚军肯定弗愿意死战到底，弗如先用小部队进攻，让楚军混乱，再投入主力攻击，肯定大胜。”但不过阖闾谨慎，弗敢用搿一计，夫概就私下领五千士兵进攻楚军，楚军果然溃乱，阖闾就投入主力攻击，楚军溃败，囊瓦逃奔郑国。吴军发动战略追击，勒柏举西南个清发水重创楚军残部。再追，勒雍澨再大破囊瓦军残部。吴军再搭从方城回救个沈尹戍部队交战，激烈战斗过后楚军大败，沈尹戍伤重而死。之后吴军勒麦城之战再大败楚军，从此吴军五战五胜，成功灭脱楚国，吴军勒柏举之战十日天以后攻破郢都。吴军攻破郢都过后屠城，楚昭王逃到随国。孙武用3万吴军打败20万楚军，攻灭脱之强楚，一战成名，震惊中原各国。

过后楚国大夫申包胥问秦国求救，秦哀公派出500乘兵车来打吴军，秦楚联军击败吴军，吴国本土又发生内乱，吴军只好回到吴国。

公元前496年，吴王阖闾弗听孙武个劝，出兵攻打新即位个越王勾践，结果畀俚打的大败，转来就病杀脱哉。孙武搭伍子胥帮阖闾个倪子夫差治国练兵，帮夫差成功打败勾践，报仇雪恨。之后夫差北上称霸，勒黄池大会诸侯。

## 孙武墓
勒苏州城北陆墓。

## 后人
孙武个倪子孙明畀吴王封为富春侯，是为富春孙氏之始。
輔仁大學

**輔仁大學**，別稱「天主教輔仁大學」，簡稱**輔大**，英語：Fu Jen Catholic University，是1925年成立個大學。歇有十二個學院。

校名裡向含有「輔仁」二字，該是出自《論語•顏淵》個有名詩句：「君子以文會友，以友輔仁」。

輔大校訓為：「真 善 美 聖」。此句是由于斌樞機主教提出個。

## 學院
* 文學院
* 藝術學院
* 醫學院
* 傳播學院
* 教育學院
* 理工學院
* 外語學院
* 民生學院
* 法律學院
* 管理學院
* 社會科學院

## 校长
#奥图尔　神父　　　1925年～1929年
#陈垣　　－　　　　1929年～1952年
#于斌　　枢机主教　1960年～1978年
#罗光　　总主教　　1978年～1992年
#李振英　蒙席　　　1992年～1996年
#杨敦和　平信徒　　1996年～2000年
#李宁远　平信徒　　2000年～2004年　（圣墓团骑士）
#黎建球　平信徒　　2004年～2012年　（圣墓团骑士　圣大额我略教宗骑士团爵士）
#江汉声　平信徒　　2012年～

## 外部链进来

*辅仁大学
*天主教輔仁大學簡介-中文版 An Introduction to Fu Jen Catholic University-Chinese - YouTube
## 參考資料
国立台湾大学

**国立台湾大学**（英语：**National Taiwan University**，缩写**NTU**），简称**台大**，是1928年成立个大学。暴开始叫「台北帝国大学」，1945年11月畀国民政府接收，改叫「国立台北大学」，12月定名「国立台湾大学」。乃歇有11个学院、54个学系、103个研究所。

台大校训为：「敦品励学 爱国爱人」。此句是由傅斯年校長提出个。

## 参考


## 链接
* 国立台湾大学
上帝

**上帝**是古汉语里头个一只概念，类似伢今朝话个“上天”“老天爷”之类。基督教传入中国后头，用“上帝”来表示伊拉个神。天主教讴“天主”。
越王勾践剑

越王勾践剑通高55.7厘米，宽4.6厘米，柄长8.4厘米，重875克。1965年冬天勒湖北荆州市附近个望山楚墓群当中出土，剑浪用鸟篆铭文刻之八个字，“戉王鳩淺，自乍用鐱”意思是“越王勾践，自作用剑”。越王勾践剑代表之古代造剑个最高水平，现在囥勒湖北省博物馆。
吴王夫差矛

1983年，勒湖北江陵马山5号墓当中出土之一件吴王夫差自用青铜矛，全长29．5厘米。矛身搭剑身差弗多比较短，中线起脊，两面脊浪侪有血槽，血槽后头各铸一兽头。骹（又称（上竹下角），为装柄之用）中空。骹口扁圆，口沿内凹。矛体满饰菱形几何暗纹。基部有两行8字错金铭文：“吴王夫差自作用鈼。”搿个是吴王夫差自用，搿把矛冶铸精良，保存完好。
钱元瓘

**钱元瓘**（），字明宝，原名**钱传瓘**，五代个辰光吴越国君主，是吴越国建立者钱镠个倪子。

## 生平
钱传瓘是吴越武肃王钱镠第七个倪子，唐朝光启三年十一月十二号养勒杭州东院，娘是妃陈氏。
唐昭宗天复二年（902年），宁国节度使田頵攻击钱镠，搿许辰光钱镠是镇海节度使（今朝浙江杭州），要回师个辰光，要求钱镠拿一个倪子来做人质，再拿囡鱼嫁畀俚个倪子。钱镠个几个子侪弗肯去，只有钱传瓘自愿前往，钱镠为之搿状事体觉着惊奇。后来田頵败死，钱传瓘得以回到杭州。等到长大成人后，领吴越军争战各地，有弗少战功，因此钱镠想要立储个辰光，几个兄弟钱传懿、钱传璙、钱传璟侪要让畀俚。
吴越宝正七年（932年）钱镠死脱，钱传瓘继立，改名钱元瓘，弗称王，继续用后唐长兴年号。后唐明宗李嗣源长兴四年（933年），畀后唐封为吴王。第二年（934年）改封钱传瓘为吴越王。后晋天福二年（937年）四月，后晋高祖石敬瑭进封钱元瓘为兴邦保运崇德志道功臣、天下兵马副元帅、镇海镇东等军节度使、浙江东西等道管内观察处置使兼两浙盐铁制置使、开府仪同三司、检校太师、守中书令、杭州越州大都督府长史、上柱国、食邑一万五千户实封一千五百户、吴越国国王，赐天下兵马副元帅金印。钱传瓘勒四月甲午勒杭州行即位礼，吴越再度开国。搿一年十一月后晋赐吴越国王金册。
天福六年（941年），吴越王宫丽春院火失，宫室府库几乎侪畀烧脱，钱元瓘逃到哪搭，火就蔓延到哪搭。受到之惊吓，钱元瓘因而发疯，迁到之杭州城东北个瑶台院（原来是钱元瓘帮孝献世子钱弘僔造个世子府）。八月辛亥，钱元瓘勒瑶台院彩云堂去世，终年五十五岁，在位十年。后晋赠谥庄穆，后改文穆。吴越上庙号世宗。葬勒今朝浙江萧山龙山南。倪子钱弘佐继位。

## 子女
*琼山侯 钱弘僎
*彰武节惠节度使 钱弘儇(钱弘偁)（913年 - 966年）
*西安侯 钱弘侑
*孝献世子 钱弘僔（925年 - 940年，937年立）
*成宗 钱弘佐
*忠逊王 钱弘倧
*吴兴恭义王 钱弘偡
*忠懿王 钱弘俶
*奉国康献节度使 钱弘亿
*开国彭城侯 钱弘仪（932年 - 979年）
*衢州刺史 钱弘偓（934年 - 958年）
*台州成显刺史 钱弘仰（935年 - 958年）
*昭化静宣节度使 钱弘信(钱信)(钱俨)
钱弘佐

吴越忠献王钱弘佐（928年－947年），字符祐，五代时期吴越国君主.
## 生平
钱弘佐是吴越文穆王钱元瓘个第六个倪子，存世个第二个倪子。宝正三年七月廿六号养勒杭州吴越王宫功臣堂，娘是许氏。
钱元瓘一开始立第五个倪子钱弘僔为世子，还勒杭州城东北帮俚造之世子府。一日钱弘僔搭钱弘佐勒王宫青史楼博彩，世子讲“君王方为我营府署，愿与若博之”。骰四掷，钱弘佐得六赤色，世子失色。钱弘佐讲“五哥入府，弘佐当将符印之命”，世子变色，拿骰盘丢到楼下去哉。天福五年钱弘僔死脱，追赠孝献世子（世子府改为瑶台院），而钱弘佐得封镇海、镇东节度副使、检校太傅。
后晋天福六年（941年），钱元瓘死脱，钱弘佐勒搿一年九月庚申勒王宫倦居堂即位。十一月，后晋拿俚封为镇国大将军、右金吾卫上将军、员外置同正员、领镇海镇东等军节度使、检校太师、兼中书令、吴越国王，食邑一万户，实封一千户。天福七年赐保邦宣化忠正戴功臣，加食邑七千户。天福八年赐吴越国王玉册。
后晋开运二年（945年），闽国内乱，钱弘佐派军搭南唐瓜分闽国，占领福州。
钱弘佐欢喜读书，性情温顺，蛮会做诗。即位后，因为年记还小，呒没办法控制下属个骄横，又曾宠信谄媚个人，但不过终能摘奸发伏，也弗失果断。
后汉天福十二年（947年）六月辛卯，钱弘佐勒王宫咸宁院西堂死脱，终年只有廿岁，在位七年。后晋赠谥忠献王。吴越上庙号成宗。因为俚个倪子还小，所以由俚个兄弟钱弘倧继位。
## 倪子
富水侯 钱昱
西平侯 钱郁
大仲马

**亚历山大·仲马**是法国人，作家，写了《基督山伯爵》同到《三个火枪手》。伊个儿子小仲马吖是作家，写了《茶花女》。
葱包烩

**葱包烩**是一种杭州特产小喫，纪念岳飞畀秦桧同道万俟卨杀坏，外头是面粉皮子包牢个油条段儿，里向是甜酱儿（有撒法子作是同道辣酱）。

## 参考
天目湖

**天目湖**来勒溧阳市南八公里个地方，有两座国家级个大型水库，来天目山余脉里向，所以叫“天目湖”。

天目湖景区开发从1994年开始造哉，是一处有度假、观光和湖上娱乐用途个国家AAAA级风景区域。
杭州公共脚踏车

**杭州公共自行车交通系统**，是中国浙江省杭州市隻公益性公共脚踏车项目，杭州市公共交通集团控股金通股份个**杭州市公共自行车交通服务发展有限公司**运营个，一般车身是红颜色个，60分钟里向免费租用，全市范围里向通租通还。乃朝是世界上顶大个公共自行车系统之一。

## 历史
2008年5月1号，政府投资造个杭州公共自行车勒垃杭州主城区启用，是杭州市公共交通集团控股金通股份个杭州市公共自行车交通服务发展有限公司建设、运营个。2009年12月31号，一期完工，有得服务点2001处、公共自行车5万部，成为世界上规模顶大个城市公共脚踏车系统。到2013年8月底，每日天租借人數約莫23萬人次，最高租用量47.30万人次，累计租用有得8.56亿人次。2016年开始，市区所有停车桩侪进行改造，增加二维码，方便用手机租车子。到2022年12月份，有得5,237隻服务点、12.4万部公共脚踏车。

有报道讲杭州公共自行车系统是中国头一隻真正意义丄个智能公共自行车系统，必过北京勒垃2007年有过差弗多样子个公共自行车，2008年奥运会後停办。。

## 租还方式
通过提早勒垃电子钱包（IC卡）、杭州市民卡等相关卡证里向充个钞票，勒垃服务点个POS机丄刷卡、租车，用仔么好踏车子到相关服务点还车子，假使要拿押金退回去，要到POS机丄再操作，弗退押金么下趟好直接刷卡。

2016年改造仔么，杭州公共自行车个服务点增加二维码，好通过杭州公共自行车APP租车子还车子，也好用支付宝扫停车桩丄个码。。杭州公共自行车针对还车高峰还车点停满个问题勒垃2017年还推出隔夜还车个功能，22:00到第二天7:00个辰光，假使讲服务点停满哉，好通过查询机进行“隔夜还车”操作，系统会得自动结算租车费，开启“隔夜模式”，好直接夜里向拿公共脚踏车摆勒其他地方保存，只用1块洋钿。

### 费用
* 押金：200块（实名注册好免费）
* 60分钟里向免费，後首来每個钟头1块，每日天最高5块。
* 乘公交车么，勒垃公交刷卡乘车起个90分钟里向租用公共脚踏车个，免费辰光延长到90分钟。

从车子推出锁个辰光开始算辰光，到推进去重新锁定么停止算钞票。

### 租还车辰光
2017年3月10号开始，杭州公共自行车开始全面推行24小时租还车服务，全日天侪好租还车子。勒垃箇调整前，杭州公共自行车租还车辰光是6:00—21:00。

## 也好看看
* 萧山公共脚踏车
* 公共脚踏车

## 参考资料

## 外部链接

* 杭州公共自行车网站 
*  杭州市公共自行车服务系统
首尔地下铁

**首尔地铁**（서울지하철）是大韩民国 首都首尔个地下铁道，伊开通勒1974年。

## 历史
兴建勒1974年四月。接国铁系统通仁川水原诸地，历经三年又四月工期，开通勒1974年8月15号。今有两套营地铁网——首尔地下铁公社搭仔首尔都市铁道公社。前者责任经营一号至四号线，后者责任经营五号至八号线。

今属首都圈电铁。

## 网络
* 首尔地铁一号线：通仁川水原，通首尔搭仔京畿道众市。
* 首尔地铁二号线：环城线也，通贯首尔江北江南众地。
* 首尔地铁三号线：始於京畿道一山市。
* 首尔地铁四号线：始於京畿道安山市。
* 首尔地铁五号线：接汉江两岸，始於杨花，终於马川、上一洞。
* 首尔地铁六号线：行於汉江北岸，通麻浦梨泰院诸地。
* 首尔地铁七号线
* 首尔地铁八号线

## 票价
起程头十公里单程票价**1000**韩圜，勒后头每五公里加**100**韩圜。

## 外部链接
*首尔特別市都市铁道公社 
*首尔特別市地铁公社
吴越书

搿本书是由梁天瑞纂辑，钱济鄂校注，以宋范坰、林禹所撰《吴越备史》为主体，以《九国志》、《十国春秋》里向个吴越国史料作为补充，还有《全唐文》、《钱氏家乘》还有各地个地方志，详细梳理之吴越国从太祖武肃王到仁宗钱弘俶三代一共五个吴越国王个史实，内容详实，可以补充正史个弗足。书后头附梁天瑞撰《吴越史实辨正》考证精当，多有创见，可以搭正文相互参照。
## 目录

吴越书卷一 太祖纪
吴越书卷二 纪祖纪
吴越书卷三 成宗纪
吴越书卷四 让宗纪
吴越书卷五 仁宗纪
吴越备史

《吴越备史》·四卷、《补遗》·一卷（浙江汪汝瑮家藏本），旧本题宋武胜军节度使掌书记范坰、巡官林禹撰。
## 介绍
记载钱镠还有立个倪子、孙子个事体，据旧目卷首列《年号世系图》，《诸王子弟官爵封谥表》，《十三州图》，《十三州考》，今朝只有《十三州考》还有一篇，俚个图表侪丢脱哉。后附《补遗》一卷，但不过朆写作者个名氏。考陈振孙《书录解题》，记录钱俶个兄弟俨，著《吴越遗事》，有开宝五年序。还有一种讲法《备史》也是俨写个，托名林范。今朝搿本书四卷后头有跋二首，一首题嘉祐元年四代孙中孚，一首题绍兴二年七代孙休涣。要是像书里向写个搿浪，就要从钱镠算起，弗应该从钱俶算起。所称四代、七代，据作书个人讲，所以振孙认为《备史》是俨写个。钱曾《敏求记》讲，今本是镠十七世孙德洪（案《吴越世家》疑辨作十九世孙，未详孰是）嘉靖间刊本。序称《补遗》是俚个门人马荩臣续写个，序次紊乱。像衣锦城造金箓醮还有迎释迦等弗少事体侪朆写。《备史》所记讫太祖戊辰，《补遗》所记讫太宗丁亥，与《中兴书目》所载“前十二卷尽开宝元年，后增三卷，尽雍熙四年”者正合。特并十二卷为四，并三卷为一耳。陈振孙谓今书起石晋开运，前阙三卷，勘验此本，所佚亦同。则是书自宋季以来，已非完帙。今无从校补，亦姑仍其旧焉。
吴历

东吴个史书
《吴历》六卷，晋胡冲撰。裴松之注《三国志》从搿本书里引证个地方有三十六处之多，可见俚个价值。但不过现在已经寻弗着搿本书哉。据《三国志》、《太平御览 》等书，辑得四十几条。
《吴历》六卷，晋胡冲撰。章宗源《隋书•经籍志考证》云：“ 《三国志》注引三十余事。《后汉书•袁术传》注引孙坚执张咨斩之一事。《文选•奏弹曹 景宗》注引诸葛恪作东关，丁奉等破北军；《辨亡论》注曹公出濡须，孙权以水军围取；《 通鉴考异》诸葛恪以张约、朱恩等密书示滕胤事，从《吴历》；又引太平元年正月立太祖庙 。《通志略》入编年类。”黄逢元《补晋书•艺文志》卷二云：“《御览》卷一百十八，又 四百六十七，又六百六，又八百十九，均引《吴历》。”
## 作者
胡冲，汝南固始（今朝安徽临泉）人。胡综子。先仕吴，后仕晋，官至吴郡太守。事迹略见《三国志》卷六十二《胡综传》注引《吴录》。搿本书勒《隋志》里向朆提着，《两唐志》杂史里向再见著录。后来寻弗着哉。
## 分卷
吴主先后有六，乃坚、策、权、亮、休、皓，第四十二、四十三两条未能确定 何时，故暂列于后。第四十四、四十五两条虽然弗是书佚文，但不过里向有是书浪写个内容，所以也列出，以防阙漏。
吴录

《吴录》是一部记录吴国（三国）历史个史书。作者是晋代​个张勃。搿本书现在存一卷，现存本是清初重修本。《三国志注》当中个《吴书》弗少地方侪是从搿本书里向引征过来个。
吴越

**吴越**可能指：

*吴越地区，江东地区，江南地区，吴语区
*吴越国，五代个辰光钱镠勒吴越地区建立个政权
*吴越人，吴越地区个人，讲吴语个人
*吴越（演员），中国大陆演员
*吴越（画家），中国当代画家
*吴樾（革命家），本名吴越，清朝末年革命家
鼻衄

鼻衄(*bin̂o*)，醫學術語“鼻出血” (*be-c̕eŝy*)，是多种疾病個常见症状；出血严重者又称鼻洪。鼻衄甚者，口鼻皆出血，称鼻大衄、脑衄，若鼻衄经久不愈，称为鼻久衄。
鼻衄個病因有交關，可以是局部原因，就是鼻腔黏膜有損傷、感染、腫瘤；也可以是全身個疾病引起，如凝血系統問題、高血壓、遺傳性出血性血管擴張症、粘膜乾燥等等。
佛來崮

**佛來崮**（Le Puy-en-Velay）是法国中南部沃凡爾涅大區個上卢瓦尔省省会。
其法語名字中個Puy類似漢語個“崮”指山顶较平的山，是法語地面中常見個綴語；“Velay”是真正個地名法語發音類似上海話“佛來”；故而吳語譯名“佛來崮”。

## 名胜

佛來崮最吸引人個人文名勝是座落在火山丘哴個佛來崮主教座堂，跟自然名勝是另外一座外形像煙囪一樣被稱爲“聖米歇爾神針Saint Michel d'Aiguilhe" 個火山渣堆。

俯瞰城市個青铜雕塑“法蘭西聖母”是法國雕塑家Jean-Marie Bonnassieux個作品，用塞瓦斯托波尔围城战中夺取個213架俄國大炮鑄造。1860年9月12日落成。

佛來崮是“聖雅克-特-公保司傣勒朝圣通道Chemins de Saint-Jacques-de-Compostelle”哴個重要站點。

## 名人
* 拉法叶侯爵，法国将军，参与过美国革命
* 查理·迪皮伊，法国总理
* 埃米尔·雷诺，动画电影发明者
* 格雷戈里·库佩，足球运动员
* 西德尼·戈武，足球运动员
* 玛丽恩·巴托莉，网球女运动员

## 友好城市
佛來崮歟以下城市結爲友好城市：
*  Meschede，德国
*  Tonbridge。英国
*  Tortosa，西班牙
*  Brugherio，意大利

## 参考文献

* Ean Begg. 1996 (rev. edition). *The Cult of the Black Virgin* (Penguin) ISBN 0-14-019510-6
*  Christian Lauranson-Rosaz, "La Paix des Montagnes: Les origines auvergnates de la Paix de Dieu" esp. note 89.

## 外部链接

* Le Puy en Velay Hiking Trails: St James of Compostela Way, GR65  (in English)
* Robert Louis Stevenson Trail GR70  (in English)
*  Regordane Info - The independent portal for The Regordane Way or St Gilles Trail (in English and French)
* GR700 Regordane Way or St Gilles Trail (in English)
* City council website  (in French)
* Tourist Office website 
* ''Catholic Encyclopedia'': Le Puy
* Jean Daugis, "À propos du Velay" historical notes (in French)
* Le-Puy-en-Velay's page on French Wikipédia
* Sacred Sites: Cathedral of Notre Dame at Le Puy
* ''Encyclopaedia Britannica'' 1911: Le Puy
南海

南海是中国南部个大海。南海包括海南岛、西沙群岛、中沙群岛、南沙群岛等交关岛礁同其海域，四周是中国大陆、台湾、菲律宾群岛、马来群岛搭中南半岛，是东亚同东南亚当中个陆缘海。
南沙群岛

**南沙群岛**勒到中国南海个最南端，是中南海诸岛的面积顶顶大个。勒到北纬3度40分到11度30分，东经109度30分到117度50分。

## 主权

## 南沙群岛岛嶼和珊瑚礁

## 参考文献

## 外部链接

* 中华人民共和国外交部-南海专题
* 南沙群岛在线
* 南沙群岛论坛 

## 参
* 西沙群岛
江表传

江表传是一本记录孙吴历史个史书。《江表传》作者是西晋人虞溥，高平昌邑人。《三国志》里向有弗少地方侪是从搿本书里引征过来个。
吴书

《吴书》是三国个辰光东吴官修个一部国史个名字。勒孙权末年开始编修，其间韦曜（又叫韦昭）曾主持搿桩事体，最后由薛莹“终其书”。《隋书·经籍志》、《旧唐书·经籍志》搭《新唐书·艺文志》侪有著录，后亡佚。关于搿本书个作者搭编纂情况，《中国历史大辞典·史学史卷》当中有收录：“《吴书》，三国吴韦曜撰。五十五卷。记三国时吴国历史，纪传体。吴大帝之季年，始命太史丁孚、郎中项峻撰《吴书》。孚、峻俱非史才，其文不足纪录。至少帝时，更敕韦曜、周昭、薛莹、梁广、华覈访求往事，相与记述。并作之中，曜、莹为首。当归命侯时，昭广先亡，曜、莹徙黜，史官久阙，书遂无闻。覈表请召曜、莹续成前史，其后曜独终其书，定为五十五卷，但因下狱被杀，未能最后完成。已佚。今有清王仁俊辑《吴书钞》，见《玉函山房辑佚书补编》。”
钱弘倧

吴越忠逊王钱弘倧（928年－971年），字隆道，五代个辰光吴越国君主。
## 生平
钱弘倧是文穆王钱元瓘第七个倪子，忠献王钱弘佐个兄弟，孝献世子钱元僔同母兄弟。养出来个辰光，俚个爷做梦梦着一个人献黄金一箧，所以小名叫万金。
后汉天福十二年，钱弘佐死脱，俚个倪子年纪忒小，所以勒遗诏当中让兄弟钱弘倧继立。天福十二年六月丙寅，勒杭州吴越王宫天册堂即位。搿许辰光辽太宗耶律德光灭后晋，占据中原，钱弘倧向辽称臣；弗久辽军退去，再对后汉称臣。

之前忠献王钱弘佐在位个辰光，将军侪交关骄横，虽然擅权者侪畀渠杀脱，但不过对下属还是相当宽大个；而钱弘倧个性严厉坚定，等到继位后，要改变搿种情况，因此极力抑制将领。即位之后弗久就勒碧波亭检阅水军，内牙统军使胡进思进谏说颁赏忒厚，钱弘倧怒，拿笔丢勒水里。胡进思怕畀渠铲除，就先发制人。

后汉天福十二年（947年）十二月三十日（阳历是948年2月12日），钱弘倧勒王宫里夜宴诸将。胡进思怀疑王要杀脱自家，就带领内牙亲兵戎服入宫，发动政变。钱弘倧畀渠软禁勒义和院，胡进思迎钱弘倧个异母兄弟钱弘俶，拿俚策立为王。

钱弘俶即位后，拿钱弘倧迁到太祖故里衣锦乡。虽然胡进思弗久之后就病杀脱哉，但不过钱弘倧还是继续畀人软禁。后周广顺元年（951年），钱弘俶拿钱弘倧迁到东府越州（今朝绍兴）帮俚兴筑宫室，拿东府官物供畀俚。勒西寝殿后头个卧龙山帮钱弘倧开辟花园，遍植花木。每年元夜勒山头浪张灯，用油几千斤，钱弘倧登山敲鼓，声达于外，官吏报告，钱弘俶也弗问。下来每年过节个辰光个赠礼侪非常丰厚。

宋太祖开宝年间，钱弘倧因病死脱，享年四十四岁，以王礼安葬，赠谥忠逊王（一作谥让王）。
## 倪子
钱昆

钱易
钱俶

吴越忠懿王**钱俶**（），一开始叫**弘俶**，字**文德**，小字**虎子**，五代十国个辰光吴越国文穆王钱元瓘第九个倪子，吴越最后一位国王。

## 生平
钱弘俶是吴越文穆王钱元瓘第九个倪子，宝正四年八月廿四号养勒杭州吴越王宫功臣堂，俚个娘是吴氏。累授内牙诸军指挥使、检校司空、检校太尉。开运四年出镇台州。忠逊王即位过后，召钱弘俶回到杭州做同参相府事，住勒南邸。

后汉天福十二年（947年）十二月三十号（阳历为948年2月12日），吴越将领胡进思趁吴越王钱弘倧夜宴将吏个辰光发动政变，钱弘倧畀软禁起来，钱弘俶畀胡进思迎立为吴越王。乾祐元年正月乙卯，钱弘俶勒杭州吴越王宫天宠堂即位。乾祐二年十月，后汉册封钱弘俶为匡圣广运同德保定功臣、东南面兵马都元帅、镇海镇东等军节度使、浙江东西等道管内观察处置使兼两浙盐铁制置发运营田等使、开府仪同三司、检校太师、兼中书令、杭州越州大都督、上柱国、吴越国王，食邑一万户、实封一千户。

钱弘俶嗣位三十几年，期间恭事后汉、后周搭北宋。后周广顺元年（951年）后周加封钱弘俶诸道兵马都元帅，加食邑一千户、实封三百户，翌年封天下兵马都元帅，加食邑二千户、实封五百户，改授推诚保德安邦致理忠正功臣。

后周显德三年（956年）正月，钱弘俶奉后周世宗诏，出兵攻打南唐。显德五年四月，杭州城南火失，拿内城也烧脱，官府庐舍侪畀烧脱，钱弘俶住到都城驿。后来因为大火马上要烧到镇国仓，再叫官兵伐林木，火势再畀控制。尽管火失损失惨重，吴越还是勒搿个月头向后周进贡绫、绢各二万匹，银子一万两；搿一年七月又向后周进贡银五千两、绢一万匹、龙舟一艘、天禄舟一艘，侪用银来装饰；十一月又进贡贺正钱一千贯、绢一千匹。周恭帝加封钱弘俶为崇仁昭德宣忠保庆扶天亮功臣。

宋建隆元年（960年）正月，后周殿前都点检赵匡胤称帝，改国号为宋，遣使宣谕吴越。搿一年三月，钱弘俶改名钱俶，来避开赵匡胤个爷赵弘殷名讳。建隆元年四月，赵匡胤封钱俶为天下兵马大元帅，加食邑一千户，实封五百户。乾德元年钱俶向宋朝进贡犀角、象牙各十株，香药十五万斤，珍珠、玳瑁器皿几百件，宋朝改赐钱俶为承家保国宣德守道忠贞恭顺忠臣，加食邑一千户、实封四百户。乾德二年加封食邑一千户、实封四百户。搿一年十一月宋朝伐后蜀，钱俶派孙承佑领军队搭宋会师。

开宝元年（968年），宋朝重新封钱俶为吴越国王，加食邑一千户、实封一百户，十二月再加封三千九百户，实封三百户。开宝四年加食邑二千户、实封六百户，改赐钱俶开吴镇海崇文耀武宣德守道功臣。开宝七年（974年）七月，宋太祖诏钱俶出兵帮宋朝攻打江南国（南唐），钱俶带军队亲征，攻打常州城。第二年五月，宋朝赐钱俶守太师、尚书令，加食邑两千户、实封九百户。

吴越对宋谨遵事大之礼，世子钱惟濬四次出使宋朝，宋太祖也几次赐钱俶御衣、剑佩、玉带、玉鞍、金银器、锦绣、金锁甲、御酒、马、羊、驼等物什，还有生辰礼物。

开宝九年（976年）正月，钱俶携王妃孙氏、世子钱惟濬从杭州出发，到汴京觐见宋太祖，宋太祖勒礼贤宅帮钱俶造之府第。钱俶贡通犀玉带、宝玉金器五千余件、上酒一千瓶、银十六万两、绢十一万匹、乳香五万斤，宋太祖赏赐钱俶黄金照匣、黄金钞锣、金二千两、银三万两、绢二万匹，赐以剑履上殿、诏书弗名之礼。宋太祖勒迎春苑宴请钱俶，再许以“尽我一世”搭“誓不杀钱王”个闲话。搭钱俶辞行，宋太祖赏赐锦衣、玉带、玉鞍、玳瑁鞭，搭金银锦彩廿几万、银装兵器八百多件，又赐王妃金器三百两、衣料二千匹、银二千两。又畀钱俶黄袱一件，嘱曰“途中密视”。钱俶中途开袱检视，侪是宋朝诸臣劝说扣留钱俶个奏章。当年五月、十一月，宋朝又两次加封钱俶食邑八千户、实封两千户。

开宝九年十月，宋太祖勒宫里向突然驾崩，晋王赵光义即位，为宋太宗。太平兴国二年（977年，宋太宗即位即改元）三月封钱俶为尚书令、兼中书令、天下兵马大元帅。

太平兴国三年二月，钱俶从杭州出发，再次入宋朝觐。宋太宗勒长春殿赐宴，喊南唐后主违命侯李煜、南汉末帝恩赦侯刘鋹陪座。钱俶上吴越军甲器物名册，又请辞天下兵马大元帅，宋太宗弗许。五月乙酉，宋丞相崔仁冀劝钱俶上表纳土，否则祸患立至。钱俶就马上上奏，献吴越国十三州、一军、八十六县、户五十五万六百八十、兵一十一万五千三十六畀宋。

宋太宗升扬州为淮海国，虚封钱俶为淮海国王，食邑一万户、实封一千户，还是充天下兵马大元帅、守太师、尚书令、兼中书令，授宁淮镇海崇文耀武宣德守道功臣，赐剑履上殿。王世子钱惟濬为节度使兼侍中，其他各个倪子也侪畀封为节度使、团练使、刺史等官。吴越幕僚宰相以下拜官个人有两千五百多个。

钱俶献土之后住勒东京礼贤宅，弗断畀宋太宗召入宫中赐宴、击球，还多次赏赐金银器、水晶、玛瑙、珊瑚、珍珠、龙涎香、贡茶、银、钱、绢等物什，加食邑二万户、实封两千户。太平兴国四年，钱俶随宋太宗征北汉。雍熙元年改封汉南国王，加食邑两千户、实封两百户。

雍熙四年宋太宗改封钱俶为武胜军节度使、南阳国王，出居南阳，赐玉带、金唾壶；之后又加封为许王，加食邑一万户、实封两千户，赐安时镇国崇文耀武宣德守道功臣。端拱元年改封钱俶为邓王，加食邑一万户、实封三千户。

端拱元年（988年）八月廿四号，钱俶六十大寿，宋太宗遣皇城使李惠、河州团练使王继恩至南阳，赐钱俶生辰礼物。钱俶搭使者宴饮交关开心。搿日天傍晚，钱俶勒南阳住宅西轩让左右读《唐书》，又喊子孙颂诗，忽然因风眩发作，勒四漏个辰光薨逝。

钱俶死脱个辰光个封号是**安时镇国崇文耀武宣德守道功臣**、武胜军节度使、邓州管内观察处置等使、开府仪同三司、检校太师、兼中书令、使持节邓州诸军事、行邓州刺史、上柱国、邓王、食邑九万七千户、实封一万六千九百户、赐剑履上殿、诏书弗名。宋太宗为之俚废朝七日，追封秦国王，赐谥号**忠懿**，葬勒洛阳贤相里陶公原。宋真宗个辰光，特诏追赠钱俶为尚父。有司请以礼贤宅为司天监，真宗弗许。

## 兒子
钱惟濬，字禹川。吴越国册为世子，封镇海镇东亮军节度副大使、检校太保、钤辖两浙管内土客诸军事、检校太傅、建武军节度使、检校太尉。入宋后封淮南节度使、检校太师、兼中书令、萧国公。性放荡无检，因沉溺酒色而早卒，追封邠王，谥安僖。子钱守吉官至西京作坊使、钱守让官至东染院使。

钱惟治，字世和。本为忠逊王钱弘倧长子，被钱俶收为己子。累封两浙牙内诸军指挥使、判军粮营田事、德化军使、宁远军节度使、检校太尉。钱俶及世子入宋朝觐，命钱惟治为权国事。入宋后封镇国军节度使、知真州府兼兵马都部署、右武卫上将军、左骁骑上将军、左神武统军，追赠太师、彭城郡王。书法工二王，草隶尤绝。

钱惟演，字希圣。入宋后封右神武将军，累任翰林学士、工部侍郎、枢密副使、太子宾客、工部尚书、兵部尚书、保大军节度使、中书门下平章事、判许州、武胜军节度使、泰宁军节度使、崇信军节度使，追封英国公、赠侍中。子钱暄封冀国公，孙钱景荣臻封会稽郡王，曾孙钱忱封荣国公。

钱惟济，字岩夫，入宋后封恩州刺史、东染院使、封州刺史、永州团练使、知成德军、检校司空、虔州观察使、吉州防御使、知定州，升武昌军节度观察留后。追赠平江节度使，谥宣惠。

钱惟渲，入宋后封韶州团练使

钱惟灏，入宋后封贺州团练使

钱惟溍，入宋后封左龙武将军、演州刺史

钱惟漼（钱从释）,法名净照
## 囡兒
长女，夫河东裴祚

次女，夫钱塘元象宗

第三女 夫汝南慎从吉

第四女 夫富春孙浦

第五女 富春孙诱

第六女

第七女
孙亮

孙亮（243－260），字子明，三国个辰光吴国第二位皇帝，公元252－258年在位。俚是吴大帝孙权搭潘皇后个第七个倪子，252年孙权死脱过后即位，258年畀权臣孙綝废为会稽王。
## 生平
孙亮是吴大帝孙权最小个倪子，所以一开始俚弗是太子。但不过，俚个长兄孙登、二兄孙虑老早就已经死脱哉，三哥孙和因为畀人陷害咾废脱之太子个位置，四哥孙霸因为图谋夺嫡赐畀孙权死脱最后孙权就立孙亮为太子，立俚个娘潘氏为皇后。潘后勒252年畀宫女杀脱，同年孙权也死脱哉，孙亮继位，搿许辰光只有十岁。

孙亮即位个辰光，由太子太傅诸葛恪、太常滕胤、侍中武卫将军孙峻等人辅政。诸葛恪勒孙亮继位过后就出兵北伐，进攻魏国，但不过最后吴军战败，伤亡惨重，朝野侪对诸葛恪怨声载道。建兴二年（公元253年），孙峻勒得到之孙亮个同意之后，发动政变，杀脱之诸葛恪。之后孙峻做之丞相大将军。
孙峻个地位弗哪哼稳定。勒俚杀脱诸葛恪之后，有弗少人侪想暗杀孙峻，但最后侪失败哉，搿点人侪畀渠逼自杀或处死。五凤二年（公元255年），孙峻带兵搭魏国勒淮河一带交战获胜，魏将文钦投降。第二年，孙峻派吕据等将领进攻魏国，但孙峻勒战争个辰光病杀脱哉，俚个从弟孙綝接掌权力。大司马吕岱也勒搿一年死脱。
引发之另外一次政变。骠骑将军吕据等人弗满孙綝个继任，要求封滕胤为丞相。孙綝呒没睬俚哚个要求，转封滕胤为大司马，吕据就搭滕胤密谋推翻孙綝，但不过最终失败咾自杀。另外一位将领王惇也密谋杀脱孙綝，也因为事体失败畀渠杀脱。太平二年（公元257年），孙亮亲政，但施政一直畀孙綝牵制。孙亮对孙綝个独断专行相当弗满，暗中搭全公主、太常全尚、将军刘承谋划准备杀脱孙綝。
搿一年，魏国个诸葛诞勒寿春发动叛乱，拿倪子诸葛靓送到吴国做人质。孙綝派兵帮诸葛诞但不过最终失败。有种参战个将领因为怕畀孙綝杀脱咾投降之魏国。

太平三年（公元258年），孙綝发现孙亮想杀脱自家，就领部曲拿全尚抓牢，派俚个兄弟孙恩杀脱之刘承，领军包围皇宫，废脱孙亮为会稽王，改立孙权六子琅琊王孙休为帝。又派中书郎李崇带兵进宫，夺取之印玺，逼孙亮夫妇离宫，由将军孙耿押送到会稽（今朝绍兴），搿一年只有16岁。永安三年（公元260年），孙亮个封地会稽传出谣言，说孙亮就要回到建业复辟；而孙亮个侍从也讲孙亮勒祭祀个辰光口出恶言。孙亮再贬为候官侯（候官，今朝福建省闽侯县），再拿俚送回封地，孙亮之后就死勒路浪。根据相关记载，孙亮有可能是自杀，也可能是畀孙休派人毒杀脱个。搿一年只有17岁。

## 亲眷
后妃：全惠解，全尚个囡儿，253年立为皇后。

据晋朝王嘉《拾遗记》，孙亮有四名爱姬：朝姝、丽居、洛珍、洁华。

子女：呒没记载。
金砖国家

**金砖国家**，英文**BRICS**，由目前发展快、潜力多个金砖四国（巴西(**B**razil)、俄罗斯(**R**ussia)、印度(**I**ndia)、中国(**C**hina)）搭南非(**S**outh Africa)组成。

## 名称来源
2001年，美国个高盛首席经济师吉姆·奥尼尔（Jim O'Neill）第一趟提出“金砖四国”个概念，迭个概念，是四个经济发展快国家个英文国名开头字母组成个BRIC ，即巴西（Brazil）、俄罗斯（Russia）、印度（India）搭中国（China），迭个单词，发音搭英文个“砖块”（brick）差弗多，所以叫做“金砖四国”。2010年，南非作为正式成员加入迭个合作框架，搭之前个四个国家一道，畀合称金砖五国。

## 影响
金砖国家，是当前世界上个主要新兴市场国家，弗算南非，个么“金砖四国”个国土面积占世界领土总面积个26%，人口占世界总人口个42%，国内生产总值占世界总量个14.6%，贸易总额占全球贸易额个12.8%，假使按照购买力平价来计算伊拉对世界经济增长个贡献率，个么现在已经超过50%。是世界经济发展个重要发动机。